
Bijeli Tomahawk 


Krajem osamnaestog stoljeća, kada više nisu imali 
što loviti, Čiroki-Indijauci povukli su se na sjeverozapad 
države Georgije. Svečani ugovor sa SAD zajamčio im 
je gorske predjele. Indijancima su često predbacivali 
da su ustrajali u svojim starim običajima i nespokoj- 
stvu svog lutalačkog života. Ali to nije bio slučaj kod 
svih Čiroka. Mnogi su sagradili čiste kuće i ceste, držali 
se mira, prijazno su primili kršćanske misionare, izda¬ 
vali su čak i knjige na pismu koje je pronašao član nji¬ 
hova plemena Segnoya. Država je Georgija u svakom 
slučaju crvenokošce smatrala svojim podložnicima i va¬ 
zalima. Na nesreću, 1829. godine je otkriveno zlato u ze¬ 
mlji Čiroki-Indijanaca, radi čega je u zemlju došao sva¬ 
kojaki ološ. Tada je indijanski dječak Bijeli Tomahawk 
trebao birati ili mržnju na bijele uljeze ili kršćanstvo. 
Ovdje se opisuje kako se on odlučio. 

Dok je Bijeli Tomahawk jahao pijeskom, prigušio 
bi se svaki odjek kopita. Sada, u blizini sela sa šatori¬ 
ma, odjekivala su u podnevnoj tišini to zvučnije po stje¬ 
novitom tlu. Mladić skoči s neosedlanog konja te pove¬ 
de šarca za ular. Bijeli Tomahawk nije htio da se u se¬ 
lu čuje njegov povratak. Htio je sebi prištedjeti pogrde 
i vrijeđanja. 

Ipak su Osceola i Pactano, dvojica poglavičinih sino¬ 
va, odmah izišli iz šatora kad je kraj njih Bijeli Toma- 
hawk vodio svog šarca. 

— Evo, dolazi izdajica! — kaže Osceola i postavi se 
konju na put. Šarac stane. 

_ Da — pridruži se Pactano riječima svoga brata 

— dolazi učenik Crnog Kaputa/" Dolazi Bijeli Tomahawk 
koji je svome plemenu okrenuo leđa! 

— Uklonite mi se s puta — reče mirno Bijeli Toma- 
hawk. Čvrsto je odlučio da ne odgovara na uvredljive 
riječi. Tako mu je savjetovao pater Fenmore, »Crni Ka¬ 
put« na misijskoj postaji u Garvayu, kojemu je on bio 
ministrant. 

— Da se mičemo s puta, he! — podrugivao se Os- 
ceola. — Trebali bismo ti se sigurno maknuti s puta kao 
svim bijelcima do sada. Uvijek se micati s puta, uvijek 
uzmicati pred njihovim oružjem i praznim obećanjima. 
Sada čak dolazi jedan mladi Indijanac iz plemena Čiroki 
i traži da mu se vlastita plemenska braća miču s puta. 
Odmetniče! 

A Pactano je još pojačao riječi svoga brata kad je 
prosiktao: 

— Ti ovdje nemaš više ni stana ni prijatelja, svi te 
mladi ratnici preziru! Odlazi onamo gdje su se razma¬ 
zili dijelovi plemena Lawara i izgradili kuće koje su 
čvrste kao zatvori bijelog čovjeka! 

Ove su riječi pogodile Bijelog Tomahawka u dušu. 
Jaka je srdžba već tukla u mladićevim sljepoočicama. 
Znao je, ako prihvati ove uvrede, da će odsada i zauvijek 
biti prezren. Naglo reče: 

-^Neću ostaviti selo svojih pređa. Dobro znate da 
je moj djed pao u borbi protiv bijelaca. A moj otac — 
potpoglavica — poginuo je kada smo digli u zrak želje¬ 
znički most kod Gurly-Rocka. Ostajem ovdje. A ako bu¬ 
de potrebno, borit ću se za to pravo! 


* »Crni Kaput« — tako Indijanci nazivaju svećenika jer nosi crnu 
svećeničku odjeću, reverendu (op. prev.). 

Dok je Bijeli Tomahawk jahao pijeskom, prigušio bi 
se svaki odjek kopita. 

— Borit ćeš se za svoje kršćanstvo? — upita oštro 

__ Da! _ odgovori Bijeli Tomaliawk bez lazmišlja- 

^ __ Dobro! — poviče Osceola i skoči dva koraka na¬ 

trag da razveže svoj kožnati haljetak. Tada ispod poja¬ 
sa izvuče svoj bodež te ga isto tako položi na tlo. 

Bijeli Tomahawk odvede svoga konja iza šatora i 
priveže ga uz kolac, kako ga je to naučio pater Fenmore 
dok je često jahao k svetoj misi. Kad je opet bio na bo¬ 
rilištu, razgali i on svoj gornji dio tijela te izvuče ispod 
pojasa ukrašeni, bijeli tomahawk, koji se sav sjajio. 
Ovo oružje, koje mu je ostavio njegov otac, pomoglo je 
mladom Ciroki-Indijancu do njegova imena. Sada je i 
tomahawk ležao na tlu. 

Oko Osceole i Bijelog Tomahawka skupilo se mnoš¬ 
tvo dječaka i nekoliko ratnika. Jedan ratnik kaže pola¬ 
ko : 

— U dvoboju samo ratnici imaju pravo na ubojito 
oružje! Vi to znate. Čime ćete se boriti? 

_ Vrbovim šibama! — odvrati Pactano i već dono¬ 
se svežanj iz šatora. — Sada udarite. Kad protivniku 
poteče krv, izgubio je! Ja ću upravljati borbom! 

Onaj stari ratnik, koji je već prije govorio, gurne 
mladog brzopletog brbljavca jednostavno u stranu. 

_ Ti ne možeš biti sudac u borbi jer je tu tvoj brat. 

Ja ću suditi! Osceola i Bijeli Tomahawk, izaberite svaki 
po dvije šibe! 

Sada se sve vrlo brzo odvijalo. Oba mladića imali 
su u desnoj i lijevoj ruci po jednu vrbovu šibu. Osceola 
odmah skoči na Bijelog Tomahawka i istovremeno udari 
s obje šibe da bi s lijeve i desne strane pogodio protiv¬ 
nikov vrat. Bijeli Tomahavvk se prigne pod šibama što 

su zazujale i desnicom odozdo snažno udari Osceolu pod 
pazuho. Poglavičin sin od boli kroz stisnute zube oštro 
usisne zrak te se na trenutak primi za crvenu masnicu 
koja se odmah pojavila. Ali krv nije potekla. 

Bijeli Tomahawk odmah produži borbu. Učini kao 
da još jednom želi ponoviti isti udarac odozdo pod pa¬ 
zuho. Osceola nadlakticu stisne čvrsto uz tijelo i nagne 
se naprijed. Na to je Bijeli Tomahawk i čekao. Uspravi 
se visoko poput munje pa šibom ljevice udari preko 
protivnikova ramena. Ponovo prevaren zaurla Osceola 
od bijesa te naslijepo nasrne na Bijelog Tomahawka. 
Njegove su ruke mlatarale kao da pliva. On je tukao i 
tukao. Budući da je bijes prekrio Osceolovo rasuđivanje 
crvenom maglom, nije bilo teško Bijelom Tomahavku 
da izmakne udarcima što su padali u prazno. Osceolovo 
se tijelo sjajilo od znoja, kad je Bijeli Tomahawk zama¬ 
hnuo na odlučujući udarac. Stao je na vrške prstiju, za¬ 
vrtio šibom iznad glave i — u slijedećem trenu ležao je 
na tlu. Jedan je Osceolov zamah omotao šibu oko lije¬ 
vog gležnja Bijelog Tomahawka. Uvidjevši priliku, Os¬ 
ceola je svom snagom povukao i tako Bijelom Toma- 
hawku izmaknuo nogu ispod tijela. Još prije nego što 
se mladić mogao uspraviti, Osceola je stavio svoju nogu 
na prsa Bijelog Tomahawlca i podigao obje šibe. 

— Jesi li sada izgubio svoje kršćanstvo? — upita 
Osceola. U njegovu glasu nije bilo ni trijumfa ni prijet¬ 
nje. Bilo je najviše tuge, jer su prije on i Bijeli Toma- 
hawk uvijek bili dobri prijatelji. Ali otkako je Bijeli 
Tomahawk ministrirao Crnom Kaputu, patru Fenmore, 
odrekao se Osceola toga prijateljstva. I polako upita 
Osceola još jednom: 

— Govori, moraš govoriti! Jesi li sada izgubio svoje 
kršćanstvo? 

Osceolovo se tijelo sjajilo od znoja, kad je Bijeli 
Tomahavvk zamahnuo na odlučujući udarac. 

Bijeli Tomahawk odozdo pogleda u Osceolovo lice. 
Mislio je na patra Fenmore, i mislio je na Krista o ko¬ 
jemu mu je pater pripovijedao. Mnoge mu je sedmice 
vjerno služio. Cesto ga je primao pod prilikama kruha. 
Ovaj je Krist podnio sva mučenja, a da nije zanijekao 
ni sebe ni svoga Oca. Krist na mučeničkom stupu! To 
je sebi Bijeli Tomahavvk mogao dobro predočiti. Kao 
četverogodišnje dijete vidio je kako su njegovi supleme- 
njaci jednoga bijelca mučili na smrt. I kad je Osceola 
po treći put upitao: 

— Jesi li sada izgubio svoje kršćanstvo? — odgovo¬ 
ri Bijeli Tomahavvk odlučno: 

— Ne! 

Čulo se kao da piska lasica kada je Osceola zamah¬ 
nuo šibom koja je preko desnog obraza od obrve sve 
do brade povukla crvenu crtu, iz koje su odmah provr- 
le kapljice krvi. 

— Ali sada si svoje kršćanstvo izgubio! — reče Os¬ 
ceola muklo te skine mokasin s prsiju pobijeđenog pro¬ 
tivnika koji je teško disao. Dugo je još Bijeli Tomahavvk 
ležao nijem na kamenitom tlu. Tada se polako vratio k 
svome šarcu, vinuo se u sedlo te izjašio iz indijanskog 
sela. 


* 


— Oče, izgubio sam svoje kršćanstvo! — reče Bijeli 
Tomahavvk. Kad bi indijanski mladić smio plakati, sa¬ 
da bi bistre suze potekle njegovim licem. 

Pater Fenmore premaže ranu ljekovitom mašću te 
se ohrabrujuće nasmije: 

— Svoje kršćanstvo ne možeš u dvoboju niti dobiti 
niti izgubiti, momče moj. 

— Ne? 

— Ne! Samo grijehom. Ta već sam ti to pripovije¬ 
dao, Bijeli Tomahawče. 

_ Da, ali mene su izazvali, i da se nisam borio, po¬ 
stao bih u očima Osceole i drugih mladića iz sela obi¬ 
čni kukavica. A može li jedan kukavica biti još kršća¬ 
nin? 

_ Ne! — odgovori pater Fenmore vrlo odlučno. — 

Kršćanin ne može biti kukavica. Samo što mi moramo 
biti načistu s time što nekoga čini kukavicom, a što ju¬ 
nakom, zar ne? 

— To je barem jednostavno — kaže Bijeli Toma- 
hawk brzo i zaboravi jaku bol na obrazu. — Junak se 
bori, a kukavica bježi! 

—Nije baš loše — reče pater Fenmore smiješeći se. 
A tada se Crni Kaput iznenada uozbilji i upita: 

— Je li ON pobjegao? — pritom pokaže u kut kolibe 
gdje je visio grubo izrezbareni križ. 

Bijeli Tomahawk ne reče ništa, a nakon kratkog vre¬ 
mena pridoda pater: 

— Možda ti to nije dosta, momče moj, pa ti moram 
još nešto reći. 

Ponajprije ovo: u borbi sa Osceolom ti si pobije¬ 
dio ! 

Bijeli Tomahawk skoči: 

— Što? Ta on me je ...! 

— Ne! — prekine ga pater Fenmore — Ti si pobi¬ 
jedio kao kršćanin. Ne zato što si se dao izazvati i vje¬ 
rovao da se kršćanstvo mora braniti vrbovim šibama. 
Za Krista se ne može boriti tako da se udara — njega 
treba svjedočiti. Ti si pobijedio jednostavno zato što 
si riječju i djelom nastupio za kraljevstvo Božje. Jed¬ 


io 


nostavno zato, momče moj, jer si ustrajao u vjeri. Zbog 
tih nekoliko kapljica krvi koje sam ti obrisao s lica ni¬ 
si izgubio svoje kršćanstvo, nego istom zadobio. Pobi¬ 
jedio si, jer si tu stajao posve sam, okružen podruglji- 
vcima, te išao u ovu beznadnu borbu. A da je Osceola 
za glavu veći od tebe i tri godine stariji, nisi mi zbog 
ponosa htio reći! — Pritom pater pogladi Bijelog To- 
mahawka po kosi. 

I sada sažme sve u jedno: 

— Naša je pobjeda, mladiću moj, trpljenje za volju 
Božju! Krist, kojemu u misi služiš, jest pobjednik, jer 
je On žrtvovano Janje. 

S lica Bijelog Tomahawka nestalo je izraza boli. 
Klone na ležaj od koža te smireno odahne. 

— Tako sam radostan, oče, što si to rekao! — pro¬ 
mrmlja. Tada je već spavao. Pater Fenmore brižno po¬ 
krije Bijelog Tomahawka i pomoli se za mladića. 

* 

Tjedan dana kasnije bilo je ime Bijelog Tomahaw- 
ka u svim šatorima Čiroki-Indijanaca poznato i slavno. 
Bijeli pustolovi, koji su na Oak-Creeku tražili zlato, 
odvukli su Osceolu. Htjeli su poglavičina sina imati kao 
taoca da im za njegovo izručenje Čiroki pokažu i otkri¬ 
ju zlatna nalazišta na Oak-Creeku. 

Kad je to dočuo Bijeli Tomahawk, zamrzio je ove 
bijelce, dok mu konačno nije palo na pamet da je i pa¬ 
ter Fenmore bio bijelac. Pogriješio je kad je osudio jed¬ 
nu rasu ne dozvolivši nijedne iznimke. To je bilo is¬ 
to tako loše kao kod onoga bijeloga generala koji je re¬ 
kao: »Postoji samo jedan dobar Indijanac, mrtav!« 

Još prije nego što su Čiroki stvorili bilo kakvu od- 

luku, odjašio je Bijeli Tomahawk u logor bijelaca. Po¬ 
kraj logorske vatre bilo je jedno svezano klupko od čo¬ 
vjeka: Osceola. 

Bijeli Tomahawk se uputi k vođi, nakon što se po¬ 
brinuo za konja. 

Od vatre posprdno poviče Osceola: 

— Vidi se kamo pripadaš, štakore! 

Okrivljeni mladič ne rekne ništa. Istom kad je vođa 
kopača zlata upitao: 

— Što hočeš, ti, crveno derište? — odvrati Bijeli To- 
mahawk: 

— Pokazat ču ti jednu zlatnu žilu koja je bogatija 
od svih nalazišta što ih zajedno ima Oak-Creek. Hočeš 
li osloboditi Osceolu? 

— Hm, ako je to točno, odmah! 

Mladič je takvom brzinom trgnuo iza pojasa svoj 
tomahawk da je bijelac odmah pograbio za revolver. 
Ali Bijeli Tomahawk nije udario svojim oružjem, nego 
je vođi gurnuo pred oči plosnatu stranu tomahawka. 
Usto je rekao tiho nekoliko riječi razjašnjenja. Vođa je 
buljio u oružje, tada je podigao glavu i povikao svojim 
ljudima: 

— Odmah dižite logor! Jašimo dalje. Osceola je slo¬ 
bodan ! 

Ljudi su mrmljajući poslušali. Bijeli Tomahawk je 
pošao k svome prijašnjem neprijatelju i prerezao mu 
spone. Istom je tada definitivno dao svoje oružje kopa¬ 
čima zlata. 

Osceola je ostao bez riječi. Trljao je crvena mjesta 
na ručnim i nožnim zglobovima. Tada je kroz jeku ko¬ 
pita kopača zlata, koji su odlazili, upitao Bijelog Toma- 
hawka: 

Bijeli Tomahavvk je pošao k svome prijašnjem 
neprijatelju i prerezao mu spone. 

_ Ne shvaćam te. Na koji si me način oslobodio, i 

zašto bijeli razbojnici odlaze? 

Bezizražajna lica reče Bijeli Tomahawk. 

_ M a metalu moga tomahawka moj je otac ugia- 

virao jedno nalazište zlata u Dusty Hillsu. Pričao mi je 
o tome kad mi je ne dugo prije svoje smrti predavao 
ovo oružje. Jednom sam pred godinu dana odjahao o- 
namo da se uvjerim da li je to točno! 

_ Pa? 

_ Točno je. Sa sobom sam tada donio jednu kesu 

zlatnih grumena. Pater Fenmore će s tim sagraditi cr- 

_ Što? Da mene oslobodiš, mene, svoga neprijate¬ 
lja, ti si se odrekao bogatstva? 

_ Da tebe oslobodim i da razbojnike otjeram iz 

na §ifl 1 , 

_ Ali ti bi zlatom mogao za sebe mnogo toga kupi¬ 
ti, puške i konje i...! 

_ Ja želim živjeti s Crkvom, a ne usred grumenja 
zlata' — reče Bijeli Tomahawk. To je sve! 

Osceola se htio Bijelom Tomahawku baciti oko vra¬ 
ta stisnuti mu ruku i reći mu da ga ljubi kao svoga 
brata. Ipak su stid i iznenađenje potisli rijeci u njegovo 
srce. Ali ie Bijeli Tomahawk bio dovoljno oistar indi¬ 
janski mladić da sve to pročita u Osceolovim očima. 
Mladići nisu ništa rekli kad su jedan pored drugoga 
krenuli prema patru Fenmore koji je ovamo dojahao 
da oslobodi Osceolu. On to više nije ni trebao ucmiti. 

Josef Reding 

Nemoć mržnje 


Kad sam se jednom uveče dugo vozio željeznicom, 
pripovijedao mi je suputnik, pošto smo se već duže vre¬ 
mena razgovarali, potresan doživljaj iz svoga djetinj¬ 
stva. 

Kad sam bio dijete, učili su me ministrirati kod sve¬ 
te mise. Crkva je bila vrlo malena jer je bilo samo ma¬ 
lo katolika gdje sam živio. Bilo je to malo mjesto, ok¬ 
ruženo golim, vapnenastim poljima i mnogim jamama. 
Kad bih sve skupa zbrojio, smatram da nas nije bilo 
više od pedeset katolika. Iz nekih razloga postojalo je 
već tradicionalno neprijateljstvo protiv nas. Ovog sam 
neprijateljstva bio samo napola svjestan, iako mi je bi¬ 
lo jasn t o da moj nadimak »Baptistov Martin«, kako su 
me zvali u školi, ima neku vezu s mojom vjerom. 

Svake sam nedjelje morao oblačiti svoju roketu i 
posluživati svećenika. I uvijek sam se bojao da bih mo¬ 
gao što krivo učiniti zbog čega bi mi se drugi smijali. 
Kada je naša mala, iz okolice sabrana grupa polako iz¬ 
lazila iz naše male kapele, pokraj nas je cijeli gradić 
grnuo u evangeličku crkvu. — Tada smo morali pro¬ 
ći pokraj svih tih ravnodušnih, oholih i podrugljivih 
očiju. Ne možete uopće sebi predstaviti kako se u ma¬ 
lom gradu vjera ozbiljno shvaća. 

Pri tom je glavnu ulogu igrao jedan od dvojice grad¬ 
skih pekara, i to onaj koji nije mojoj obitelji dobro že¬ 
lio. Mislim da kod njega nije kupovala nijedna katolič- 

Katkada bi ga se rnogio posve iznenada sresti na 
Šetnji po polju... U ruci bi tada nosio dugački stap .. 

ka obitelj, jer su ga nazivali slobodnim misliocem — 
čudno ime jer nitko u svojim mislima nije mogao biti 
manje slobodan od toga bijednika. Uvijek je bio opsjed¬ 
nut svojom mržnjom — mržnjom prema nama. Mrsko 
ga je bilo pogledati onakva, s jednim staklenim okom 
i glavom koja je bila gotovo posve ćelava. Činilo se da 
nema drugih interesa osim svoje pekare i svoje mržnje 
— iako sada kada sam stariji, počinjem gledati i dru¬ 
ge strane njegove ličnosti, možda skrovitu ljubav. Kat¬ 
kada bi ga se moglo posve iznenada sresti na šetnji po 
polju, naročito nedjeljom, činilo se kao da je odjed¬ 
nom ustao iz groba. U ruci bi tada nosio dugački štap 
te njime ubadao u živicu, a ako bi bio naročito mrač¬ 
no raspoložen dovikivao bi nekome čudne, isprekidane 
riječi. Ime mu je bilo Schwarzer (Crni) — i mene je 
hvatao panični strah pred njim. 

Ovaj bijednik pokušao se osvetiti svemu što je mr¬ 
zio — mome ocu, katolicima, Bogu, u koga se ljudi ne 
prestaju pouzdavati, — osvetiti se tako da mene upro¬ 
pasti. Izmislio je strašan plan. 

Još se sjećam onog prvog susreta kad mi je rekao 
prijaznu riječ. Trčao sam kraj njegova dućana — što 
sam god brže mogao, kad me on iznenada zovne s ne¬ 
kom lukavom poniznošću u glasu, ali ja sam brže dalje 
trčao. Kad sam slijedeći put opet prolazio kraj njegovih 
vrata, stajao je pred njima i u ruci držao krasno peci¬ 
vo. Nisam htio uzeti, no on me prisilio te me čak zamo¬ 
lio da dođem u njegovu sobu iza dućana da vidim neš¬ 
to naročito. 

Bila je to mala električna željeznica — u ono vrije¬ 
me prava rijetkost! Dozvolio mi je da je stavljam u po¬ 
gon i opet isključujem i pokazao mi kako se njome up¬ 
ravlja te rekao da bih mogao doći svako jutro i ovdje 

se igrati Kod kuće nisam nikada ništa rekao o tom nje¬ 
govu pozivu niti o tome kako me je možda dva puta 
sedmično ovih praznika obuzela želja da upravljam ma¬ 
lom željeznicom i kako sam skoknuo u njegov dućan. 

Cuo sam ga iza sebe dok sam klečao na podu i po¬ 
kušavao da skopčam dva vagona. Rekao je;: 

_ E, kada škola počne, više se ne ćeš moći s tim 

igrati! 

To je bila presuda koja je posve naravno u meni mo¬ 
gla prouzrokovati samo jednu reakciju: morao bih sam 
imati tu željeznicu! Kako je samo spretno posijao ovu 
želju! Misao na tu mogućnost ...! Sada sam već svaki 
dan dolazio u njegovu sobu. Morao sam iskoristiti sva¬ 
ku priliku prije nego nastupi teški čas rastanka. Mislio 
sam da sam se već priviknuo i na Schwarzera, na nje¬ 
govo stakleno oko i njegovu ogavnu puzavost. Znate da 
se papa naziva »sluga slugu Božjih« — katkada mislim 
da je Schwarzer bio »sluga slugu ...«, no nemojmo ga 
spominjati. 

Slijedećeg dana — stajao je na vratima i promatrao 
moju igru — započeo je sa mnom razgovor o vjeri. Re¬ 
kao je s neiskrenošću koju sam čak i ja prepoznao kako 
se vrlo divi katolicima, te želi samo jedno: da može ta¬ 
ko vjerovati — ali kako bi jedan pekar mogao tako vje¬ 
rovati? Rekao mi je: 

— Pa ja mogu peći stvarčice koje vi jedete — ti kao 
i svaki drugi katolik! — i nestane u svome dućanu. Br 
zo se opet pojavi držeći u ruci malu hostiju. 

— Eto — reče — pojedi je i onda mi reci . 

Kad sam je stavio u usta, opazio sam da je ukusna 
poput naših hostija za pričest. 

— Reci mi — nastavio je — koja je razlika? 

— Razlika? 

— Zar ova nije posve ista kao one što vi u crkvi 
jedete? 

— Nije posvećena! — rekao sam otvoreno. 

— Što misliš — ako obje stavim pod mikroskop, po¬ 
svećenu i neposvećenu — da li bi mogao naći razliku? 

Iako sam imao tek deset godina, našao sam odgovor: 

— Ne — rekoh — materijalne se prilike ne mije¬ 
njaju. 

Zbunio sam se zbog tih svojih riječi koje su mi na¬ 
jednom dozvale u pamet misao o krvi i čudesima. 

Schvvarzer je pohlepno rekao: 

— Samo to želim: da jednu od vaših imam u svo¬ 
jim ustima — samo da vidim ... 

Može se činiti čudno, ali tada se prvi put u mojoj 
glavi čvrsto ustalila prava svijest o pretvorbi. O tome 
sam i prije sve napamet naučio. S tim sam mislima i 
odrastao. Ali pričest mi je bila isto tako navika kao i 
jurnjava po školskom dvorištu. Sada sam iznenada sta¬ 
jao licem u lice s čovjekom koji je pričest ozbiljno shva¬ 
ćao, tako ozbiljno kao svećenik, čijemu zvanju ona pri¬ 
pada. Obuzeo me strah još veći nego prije. 

Rekao je: 

— Zaista, sve je to ludost — samo bih je htio osje¬ 
titi u svojim ustima. 

— Ta to biste mogli da ste katolik — rekao sam pro- 
stodušno. 

Pogledao me svojim pravim okom kao Kiklop.* 

— Pa ti pomažeš kod mise? Tebi bi bilo lako da mi 
nabaviš jednu od tih stvarčica. Evo što ćemo učiniti: 
mijenjam s tobom — električni vlak za jednu hostiju — 


* Kiklop je div s jednim okom u sredini čela iz Homerova epa 
»■•Odiseja«, (op. prev.) 

hostiju koja naravno mora biti posvećena! Želio bih 
znati kako prija vaš Bog! 

— To ne mogu! 

_ Niti za čitav električni vlak — da bude tvoj? Ne¬ 
će ti kod kuće prouzrokovati poteškoće. Ja bih ga mo¬ 
gao zamotati i unutra staviti kartu: »Za maloga sina 
našeg bankovnog direktora od jedne zahvalne mušteri¬ 
je.« To bi tvog oca čak zabavljalo. 

Kazao sam prilično umorno: 

— Ne, to ne mogu! 

Kako je samo brižljivo proučio teren! Sigurno se 
više puta ušuljao k misi i stajao u pozadini crkve. 

— Kad budeš primio pričest, trebaš hostiju samo 
jednu sekundu staviti pod jezik. Svećenik će je dati naj¬ 
prije tebi i drugom dječaku. Ja sam vidio da si ti jed¬ 
nom poslije toga otišao iza zastora. Zaboravio si malu 
bočicu. 

Zadovoljno mi se kesio. A ja — ah, ja sam gledao 
na malu željeznicu s kojom se više nisam smio svaki 
dan igrati. Rekao sam: 

— Ta vi biste hostiju samo progutali, zar ne? 

— Naravno — rekne — samo bih je progutao. 

Ali kako god bilo, ovog poslijepodneva nisam više 
želio igrati se željeznicom. Htio sam poći k vratima, ali 
me on zadržao. 

— To ostaje tajna između tebe i mene. Sutra je ne¬ 
djelja. Stavi je u kuvertu i gurni u moj poštanski san¬ 
dučić. Tada će u ponedjeljak ujutro vlak biti tvoj! 

— Ne sutra! — zaklinjao sam ga. 

— To je jedina prilika. — Lagano me je stresao. — 
Da, a osim toga ja sam ovdje na koga bi ti trebao ra¬ 
čunati! Ja bih te strašno iskrvario. Takvom čovjeku 
kao što sam ja ne možeš uteći. Nećeš biti siguran niti 

u svojoj vlastitoj kući. Znam ja kako se dolazi u kuće 
kad ljudi spavaju. 

Povukao me za sobom u dućan i otvorio ladicu. U- 
nutra su ležali čudno oblikovani ključ i britva. Reče mi: 

— To je univerzalni ključ koji otvara sve brave, a 
ovo — time ljudima puštam krv. 

Ova mi je nedjeljna misa ostala u sjećanju u sva¬ 
koj najmanjoj pojedinosti, kao da je bila jučer. Nijed¬ 
na druga misa osim jedne, otprilike deset godina kasni¬ 
je, nije nikada imala takvo značenje za mene. Dok sam 
s drugim ministrantom klečao kod oltara i kad se sve¬ 
ćenik sagnuo i stavio mi hostiju u usta, ta mi se misa 
tako činila konačnom kao posljednja pomast. 

Mislim da sam se odlučio da učinim to strašno djelo 
od onoga časa kad sam otkrio Schwarzera kako me 
promatra iz pozadine crkve. Čini mi se da je u najma¬ 
nju ruku bilo isto toliko straha pred tom strašnom, 
nerazumljivom stvari koju je on nazvao »iskrvariti«, 
kao i želja što me je gonila da izvršim njegovu zapovi¬ 
jed. 

Moj je suministrant brzo ustao, uzeo pliticu i pošao 
pred svećenikom k ogradi gdje su čekali drugi pričesni- 
ci. Svoju sam hostiju gurnuo pod jezik. Ustao sam i 
prišao k zastoru da uzmem bočicu koju sam namjerno 
ostavio u sakristiji. Kad sam bio ondje, uzeo sam hos¬ 
tiju iz us ti ju i položio je između dva lista svoga molit¬ 
venika — tu malu, vlažnu masu tijesta. Tada sam pomi¬ 
slio na strahotu svoga čina i bilo mi je jasno kolike bi 
me kazne mogle stići. Umorstvo je nešto tako svakod¬ 
nevno da za to postoje već određene kazne, ali kod ovog 
nedjela opire se duh na pomisao da ovdje uopće može 
biti neka zadovoljština. Pokušao sam odstraniti hostiju, 
ali se ona čvrsto prilijepila između stranica, te sam u 

svojoj zdvojnosti istrgnuo ta dva lista, zgužvao sve sku¬ 
pa i stavio u džep od hlača. Kad sam stupio kroz zas¬ 
tor, moje su se oči susrele sa Schwarzerovim. Nacerio 
mi se ohrabrujuće. — Pa ipak je njegovo lice izgledalo 
nesretno ... Možda je bijedni čovjek sve vrijeme tražio 
nešto neuništivo što bi smirilo njegovu čežnju. 

Ne znam više mnogo o tom danu. Mislim da je moja 
duša bila tako zbunjena i ošamućena da sam se posve 
izgubio u nedjeljnoj obiteljskoj vrevi. Kad mi je sve to 
oko šest sati opet palo na pamet, bilo je već prekasno 
da idem k Sclrvvarzeru, jer sam u osam sati morao poći 
u krevet. 

Mislim da sam napola zaboravio što sam nosio u dže¬ 
pu. Kad sam ga praznio, odmah mi je mala grudica pa¬ 
pira dozvala u sjećanje misu, svećenika koji se naginje 
nada mnom, Schwarzerov podrugljivi smiješak. Kugli¬ 
cu papira položio sam na stolac kraj svoga kreveta te 
sam pokušavao da zaspim, ali su mi se sjene na zidovi¬ 
ma cerile, pokućtvo je tiho pucketalo — najviše me je 
progonila Božja prisutnost ondje na stolcu. Teoretski 
sam znao što moram vjerovati; ali iznenada, kada je 
netko sa ceste zazviždao, tajanstveno, namjerno zviždao 
ovamo k meni, znao sam: ovo što leži ovdje kraj moga 
kreveta neizmjerno je vrijedno — nešto što bi čovjek 
morao platiti čitavim svojim duševnim mirom — nešto 
što je bilo tako omrznuto da se moralo ljubiti. To su 
sada naravski riječi odrasla čovjeka, dok je tada u kre¬ 
vetu ležalo tek desetogodišnje dijete. Ali ja sam vjero¬ 
vao, ja sam to osjećao. 

Napokon nisam više mogao podnijeti zviždanje te 
sam ustao iz kreveta. Malo sam odmaknuo zastore, tik 
pod mojim prozorom stajao je Schwarzer, a mjesečina 
je padala na njegovo lice. Da sam svoju ruku spustio 

dolje, a on svoju uzdigao gore, mogli bismo se dodirnu¬ 
ti. Gledao je gore prema meni, njegovo je oko pohlepno 
sjalo ... Sada znam da ga je osjećaj što je svome uspje- 
tako blizu morao tjerati gotovo do ludila. Zdvojnost ga 
je dovela sve do naše kuće. šapnuo mi je: 

— Gdje je ono? Daj mi ga! Brzo! Sutra rano dobit 
ćeš svoju željeznicu. Stresao sam glavom. Rekao je: 

— Ovdje imam nož i ključ! Bolje bi ti bilo da mi ga 
dadneš. 

— Odlazite — rekao sam. Od straha sam jedva mo¬ 
gao govoriti. 

— Najprije ću te iskrvariti — a tada ću ga ipak 
imati! 

— O ne, tada ga nećete imati — rekao sam. Pošao 
sam k stolcu i uzeo — GA — u ruku. Ali bilo je samo 
jedno mjesto gdje je ON bio siguran. Papir nisam mo¬ 
gao odlijepiti od hostije, te sam tako oboje progutao. 

— Davide, što si učinio? — prosiktao je. — Pa to 
je samo jedan komad peciva! 

I pogledao je tako čeznutljivo i molećivo gore pre 
ma meni da se čak dijete, kao što sam ja tada bio, lec- 
nulo kako se to stvarno može vjerovati i ipak tako stra¬ 
šno za tim čeznuti. 

— Progutao sam je — rekao sam. 

— Progutao? 

— Da, odlazite! 

I tada se dogodilo nešto što mi se sada čini još stra¬ 
snije nego njegova želja da me upropasti, ili moje ne¬ 
promišljeno nedjelo: počeo je plakati — suze su mu 
tekle s jedne strane iz njegova živa oka, a ramena 
su mu se tresla. Njegovo sam lice vidio samo jednu se¬ 
kundu prije nego što je oborio glavu i otišao u tamu. 
Kad sada na to pomislim, gotovo mi se čini da sam ... 

onog drugog ... vidio kako plače nad svojim porazom. 
Pokušao je da me upotrijebi kao oružje, a sada sam ja 
slomio oružje u njegovim rukama, i on je beznadno pla¬ 
kao ... preko živoga oka čovjeka Schwarzera.— 

— Za mene je ovaj događaj bio neobičan početak! 
— rekao je moj suputnik. 

Nikada ne bih saznao što je time mislio reći da se 
nije njegov kaput otvorio kad je ustao da uzme svoju 
torbu sa police za prtljagu. On je otkrio svećenički ov¬ 
ratnik. 

Graham Greene 


< 


25 




Strijelac na čavke 


Crkvica sv. Kristofora u Hainecku potpadala je pod 
brukhauznerskog župnika, što mu je svakako služilo na 
veliku čast. Mladi, novi župnik, posebno se radovao pra¬ 
starom svetištu. Kada bi nedjeljom obavio u svojoj glav¬ 
noj crkvi ranu misu i propovijed, požurio bi na motor¬ 
kotaču u Haineck da to veliko selo obdaruje drugom 
misom koja mu je bila dozvoljena da je čita. Svaki tje¬ 
dan bi preokrenuo redoslijed. 

Njegov je puk revno dolazio i punio crkvicu. Najma¬ 
nju marljivost u svetkovanju nedjelje pokazivao je se¬ 
ljak Sixten, koji je do crkve imao najkraći put. Njego¬ 
vo je veliko gospodarstvo ležalo tako blizu crkvici da bi 
se uz jači zamah kamenom moglo dobaciti. Seljak do¬ 
duše nije bacao kamenje, ostavljao je župnika na miru, 
ali je isto tako želio da ni njega župnik ne smeta. Ljudi 
su govorili: »Predobro mu ide«, a njegovo odlično gos¬ 
podarstvo nipošto nije bila neka slaba točka iza ove 
tvrdnje. I obratno, kazivali su opet drugi: »Sto goveda, 
nijedno dijete; nema krova nad srećom, a osim toga je 
seljak Sixten raskrstio s Bogom.« 

I tome mišljenju teško se može protiviti, ma koliko 
ovo bilo u suprotnosti s onim prijašnjim. Ipak seljak 
koji je stario pomogao je, što se tiče baštine, sam sebi 
u zadnji čas posinivši nekog 12-godišnjeg dječaka. Mali 
je bio bistar i dobra srca. Župnik je to brzo opazio kad 

je u školi prviput susreo dječaka. Njegova je radost 
zbog toga ipak bila u znatnoj mjeri pomućena. Ohlad- 
njela vjera seljaka Sixtena jamačno će uskoro oko is¬ 
kreno pobožne dječakove duše omotati smrtni zavoj. 
Pogotovo ako seljaku pođe za rukom da i dječaka uvali 
u strast streljaštva kojom je sam bio opijen. Gdje se 
god nadaleko i, široko pucalo karabinkama za visoke na¬ 
grade, našao bi se tu i seljak Sixten tako sigurno kao 
što ga sigurno nije bilo u crkvi. A on je bio strašan stri¬ 
jelac. Izazivao je pustoš među nagradama kao lisica me¬ 
đu kokošima. Njegovo se ime pronosilo zemljom čak i 
preko granice; a on je ljubio opojenost slavom. 

Hoće li uskoro započeti da i maloga truje besmisle¬ 
nom taštinom? 

Dogodilo se da je mali bez svoje krivnje u znanju 
vjeronauka daleko zaostao za svojim razredom. Da te¬ 
meljito pomogne tome nedostatku, župnik je češće na 
pola sata sjeo s dječakom u sakristiju te blagim pou¬ 
kama nadopunjavao ono što ovaj nije znao. Pritom je 
dječak iskreno zavolio svećenika, pa je ovaj konačno 
ovog otvorenog, po naravi na dobro sklonog dječaka, 
pridobio te je mali zamolio za povlasticu da smije biti 
ministrant. Župnik se potrudio da s dječakom progriska 
još i te teške mrvice misne latinštine. 

Sixten nije baš oduševljeno gledao na te stvari. On 
je dječaka namijenio za svoju seljačku kuću, a ne za 
Božju. Ipak nije želio da se pravda s uglednim župni¬ 
kom. I njegova je religiozna svijest još u snu bila dosta 
budna da ga zadrži od puta progonstva Crkve. Tako je 
neko vrijeme išlo mnogo bolje nego što je župnik oče¬ 
kivao. 

Sve je bilo dobro dok mu nije jednog dana dječak 
pun bezazlene radosti rekao da je dobio na poklon pra- 

Devet je puta pucao na toranj i pritom je čavku 
dvaput promašio . 

vu finu karabinku i koliko je samo otac morao izdati 
novaca za tu stvar. Puščana je cijev, što se i traži za hi¬ 
tac, izvanredno čisto izglađena, te je ugrađen i okidač. 
Ovaj pali tako savršeno da bi mu tako reči izbio misao. 
Župnik nije mogao da u dječakovo klicanje odmah na¬ 
lije pelin istine. Ipak je žalostan mislio: jadni dječak, 
napasnik več poseže za tobom. 

Duže je vremena pripovijedao Slavko, Sixtenov dje¬ 
čak, ali nikada ni slovca o svojoj radosti nad karabin- 
kom; ništa o nadaleko poznatoj činjenici da pod nad¬ 
zorom i ravnanjem očevim marljivo uči pucati. Nije li 
dječak, tankoćutan kao što je bio, naslutio neizrečeno 
župnikovo neodobravanje? 

Tako je potrajalo sve dok se nije jednog dana dječak 
došao opet ispovijediti i potišteno priznati da je češće 
pucao na čavke koje su sjedile na crkvenom tornju i da 
pritom nije uvijek pogodio životinju, već više puta i u 
bakreni krov, pa se boji da ga je oštetio. To je župnik 
odmah osjetio i rekao jako začuđen: 

— Ta ti inače nisi lakomislen, Slavek. Kako ti je sa¬ 
mo tako nešto palo na pamet? 

I nakon nekoliko pitanja bilo je očito da je začetnik 
grijeha bio Sixten: »Samo pucaj! Lim podnosi kuglicu. 
Nema bolje vježbe od pokretna cilja. Za svaku čavku 
koja padne s tornja dat ću ti novčanicu od dvije mar¬ 
ke«. Župnik je formalno čuo razmetljiv Sixtenov glas u 
riječima koje mu je dječak priznao. 

I iznenada mu je palo na pamet da je u posljednjih 
par tjedana prilično začuđen pokupio iz crkvene škra- 
bice pet takvih novčanica; jer škrabice nisu čekaonice 
za otmjene novčanice. 

— Jesi li možda već nekoliko papira nastrijelio? — 
pitao je kao slučajno župnik dječaka. 

_ Pet! — rekao je dječak bez oklijevanja, ulazeći 

tako u stupicu. 

Dobar je ispovjednik bio u najčudnijoj zbrci svog 
života. Ovaj je dječak bio kadar čak i grijeh okruniti 
svetačkom aureolom. Nije ga korio. Samo mu je doz- 
vao u pamet ovo: kao što kugla probije još i tijelo 
čavke, tako bi mogla, ako promaši, lako načiniti rupu 
u bakrenoj limenoj oplati te tako vlagi i truleži otvo¬ 
riti podmukla vrata kroz koja bi mogla prodrijeti u 
drvenu krovnu konstrukciju. Dječak je to sa strahom 
razumio i raskajana srca obećao da se dalje neće ogri¬ 
ješiti o crkvicu koju ljubi. 

Sada po čitave sedmice nije bio novčanica u škra- 
bici, a župnik se vrlo radovao tome gubitku. Zato ga je 
to jače mučila jedna druga misao: skoro svake nedjelje 
u lijepo godišnje doba nedostajao mu je dječak kod 
oltara jer je seljak Sixten nadaleko i naširoko posjeći¬ 
vao s njime sva streljačka takmičenja. Zbog one neo¬ 
sporne slave koju je kao srijelac sam uživao, lako mu 
je pošlo za rukom da dječaka progura naprijed kao 
sustrijelca. Dječak je svojom nečuvenom sigurnošću 
pobuđivao toliku pažnju da su novine počele pisati o 
njemu. Njegov svećenički prijatelj zabrinuto je gledao 
opasnosti koje prijete dječakovoj nepokvarenoj duši. 
Kada čak ni odrasli ne mogu popiti opojno piće slave 
vrlo rijetko bez nutarnjeg trovanja, kako da onda ne 
bi oduševljeno klicanje mase zaglušilo nezrelu dječa- 
kovu dušu! 

No duže vremena se činilo kao da je dječak neosjet¬ 
ljiv prema klici propasti. Njegova čista djetinja narav 
ostajala je nepomućena. Župnik je gojio nadu da će 
on to moći još i duže izdržati te nije propustio nijedno 
sredstvo da ojača svako dobro u dječaku. Tada su jed¬ 

nog dana opet u škrabici iskrsnule novčanice od dvije 
marke, i župnik ih je tako teško podigao kao da su 
kamenje koje mu razbija prozore. Ništa nije pitao dje¬ 
čaka, nije ni bilo potrebno. Dječaku se nevolja odviše 
očito vidjela na očima. I u zgodno vrijeme došao se 
dječak opet ispovijediti. Rekao je da je prekršio svoju 
riječ te je počeo plakati. Devet je puta pucao na toranj 
i pritom je čavku dvaput promašio. 

— Postao si dobar strijelac! — rekao je župnik s 
iskrenim udivljenjem. No dječak je snažno stresao 
glavom: 

— Ne! Nemojte hvaliti, gospodine župniče! Već češ¬ 
će osjećam strast da pucam i tada mi je tako nevoljko 
pri duši. A često mi se čini kao da je ove streljačke 
svečanosti izmislio zli neprijatelj. Najprije malo stoje 
u crkvi ne skidajući pritom šešir s perjanicom, kao da 
bi Bog morao biti veseo zbog njih. A onda na koncu 
toga dana piju kao svinje i isto tako govore. Glupe 
ženske umiljavaju mi se da mi se gadi. Gospodine žup- 
niče, pomozite mi! Ipak bih htio ostati dobar! 

Ali što može župnik? Seljak će Sixten svako zlo- 
rabljivanje dječaka pokriti svojim očinskim pravom, a 
crkvene prigovore odbijati mnogo jače nego druge. 
Dakako da je to što seljak podjaruje dječaka da puca 
na toranj kažnjiva stvar. No budući da je to bila ispo¬ 
vjedna tajna, župnik je vidio da je vezan. 

— Ja ti mogu pomoći samo tako da se molim za 
tebe, dečko! — rekao je potresen. — Izdrži! Bog će u 
svoje vrijeme izvršiti promjenu. 

Htio je doduše dječaka opet izričito odvraćati od 
pucanja na toranj. Ipak je zašutio o tome kad je iz 
ispovijedi postalo očito da je oholi seljak s dječakom 
koji se ustručavao vrlo osorno postupao te ga formal- 

no prisiljavao. Sada je svećenik osjećao još samo sau- 
češće i upotrijebio je svu svoju blagost da dječaka 
utješi i ojača. 

Ljeto je bilo suho i vruće, kiše je malo bilo. Tako 
je župnik uvijek ponovo odlagao da se uspne na toranj, 
kao što je odlučio i da ispita limeni krov. On bi to mo¬ 
rao skrajnje oprezno obaviti; jer nitko, a najmanje 
dječak koji se ispo vi jedio, nije smio ni najmanje primi¬ 
jetiti da se svećenik poslužio onim što je čuo na ispo¬ 
vijedi. A da se time ipak posluži ,osjećao se obvezanim 
već za svoju crkvu. Krovnu konstrukciju nije mogao 
prepustiti propadanju. Ali zasad, mislio je, suho je vri¬ 
jeme stajalo na straži mjesto njega. 

A tada je došao vrlo neobičan dan. Kiša se kao iz 
kabla survala s visine, kao da su se od dugog ljetnog 
nabiranja konačno prelili svi nebeski rezervoari, žup¬ 
nik je ne bez brige mislio na toranj u Hainecku. Sada 
više ne bi smio odgađati s pregledom tornja, čim se 
smiri nevrijeme, on će već naći neku izliku da skokne 
u filijalu. 

Za danas je odredio da sredi spise u kancelariji i 
tek što je započeo, posao mu se čudesno isplatio. Tu 
je ležao jedan spis pisan rukom pokojnog župnika i 
kazivao kako je prije četrnaest godina nastala glupa 
prepirka između župnog dvora i Sixtenove kuće, jer 
je preobijesni seljak zloupotrebljavao toranj u Hai¬ 
necku kao cilj svojih hitaca, a župnik nije dao pregle¬ 
dati probušeni lim na krovu. Slučaj je bio došao sve 
do suda. Ondje se Sixten pojavio s mišljenjem jednog 
ispitivača tornja da se nije dogodila nikakva šteta. 
Ipak mu je pucanje u toranj bilo zabranjeno. No, koliko 
je istine ili dobro plačene laži bilo u tom stručnom 
mišljenju, nije se na žalost kasnije preispitalo na letva¬ 

ma podgradnje bakrenog krovića. Možda će biti kojem 
budućem župniku priušteno da se bolno čudi snazi 
potajnog prokapljivanja. On, stari župnik, želi za umi¬ 
renje svoje savjesti ovime ostaviti zapisano upozorenje 
na oprez. 

Sa sređivanjem spisa u arhivu bilo je s time za 
danas gotovo, župnik je najprije morao srediti zbrku 
u svojim mislima. Zar se ne bi krovna konstrukcija 
tornja več morala srušiti ako je pucanje stvarno uči¬ 
nilo štetu, kao što je on mislio i čega se pribojavao 
autor onoga spisa? Da kroz četrnaest godina upija vla¬ 
gu, i kameno bi drvo istrunulo. 

Upravo se spremao da svoju brigu za toranj zbaci 
s vrata, kad li kroz kišu što je pljuštala dođe na bi¬ 
ciklu Sixtenov dječak Slavko te blijeda lica zatraži 
župnika. Budući da je dječak u čitavom župskom dvoru 
bio tako obljubljen kao što to njegov poočim nije bio, 
odmah su mu uzeli njegovu kišnu kabanicu s koje je 
voda ćurkom tekla i pustili ga unutra. 

Blijed dječakov izgled nemalo je prestrašio župnika. 

— Ali, Slavko? Kad bih vidio samo tvoje lice, po¬ 
mislio bih da si duh. Što se dogodilo da si usred tog 
općeg potopa došao ovamo? 

— Pa, iako ste nas zadnji put drugačije učili, gospo¬ 
dine župniče, ovaj se puta kaže stvarno i neosporno 
grešni potop.* 

Svoju je glavicu utisnuo u bjelinu ogrtača koji je 
župnik rado nosio dok je radio u arhivu, te ispreki¬ 
danim riječima istisnuo čudnu ispovijed: njegova mu 
savjest nikako nije dala mira da bi se morao uspeti 


* U njemačkom jeziku »Sintflut« znači »opći potop«. Neki tu riječ 
pogrešno pišu i shvaćaju: »Siindtlut«, što bi značilo »grešni potop«, ili 
potop zbog grijeha, (op. prev.) 

na toranj i pogledati kakvu je štetu počinio svojim hi- j 
cima. Tako je puzanjem i provlačenjem kroz male 
crkvene prozore dopuzao u zaključani toranj i među 
krovnu konstrukciju. Još drhti od strašnog otkrića. I 
Jedan mu se mali potporanj slomio pod rukama, a i 
inače su svi potpornji bili duboko istrunuli. Pravo je 
čudo što do danas toranj još nije izgubio svoju glavu. I 
1 sigurno je sva ta strašna šteta nastala lakomislenim 
hicima koje je on, besavjesni dječak, bio odapeo na 1 
bakreni lim. Uz svoje pripovijedanje dječak je tako J 
plakao da je poput motora koji s mukom ide naprijed 
podrhtavao i trzao se. 

Župnik se divio dječakovoj savjesnosti; da li se ika- J 
da susreo s tako finim mladim ljudskim bićem? Sjeo I 
je te k sebi privinuo dječaka: 

— Prestani i ne prolij ni kapi više, Slavek! Posve 1 
je nemoguće što ti misliš. Otkriće na tornju je dosta j 
loše, ali tu nema ni traga tvojoj krivnji, dragi dečko. 1 
Trulenje zahtijeva godine, a tvoji su hici stari tek ne- I 
koliko mjeseci. 

Posegne za onim spisom. 

— Slučaj je htio da sam upravo našao ovaj list. 
Smiješ ga pročitati. 

Kad je to dječak učinio, pogleda prestrašen i izmu- I 
čen u svoga svećeničkog prijatelja: 

— To će biti teška borba. 

— Moramo ga pobijediti — kaže župnik. Sixten ima I 
dosta novaca, a crkva ih uopće nema. Ja ću ga bez I 
ustezanja pozvati na red, ma kako se on odupirao. 

— I ja bih to učinio da sam na vašem mjestu —I 
kaže dječak. Tada mu glava klone na grudi. — Kad bih I 
samo opet mogao napustiti svoje mjesto! 

— Tako se ne smije govoriti, Slavko — blago ga I 

opomene župnik. — Seljak te neobično voli, kako 
vidim. 

— I iz te ljubavi navodi me na zlo — gorko odvrati 
dječak. — Za četrnaest dana bit će opet negdje daleko 
gađanje. Sigurno računam da obojica nećemo biti na 
nedjeljnoj misi. I žele načiniti iznimku te meni dozvo¬ 
liti da gađam zajedno s njima za glavnu nagradu. Zar 
ne bi bilo pametnije, gospodine župniče, da namjerno 
ciljam u prazno, a ne u crnu točku? Nadam se da će 
me tada otac konačno ostaviti kod kuće. 

Župnik je nekoliko puta prošetao amo tamo, tada 
se zaustavi pred Slavkom: 

— Misliš li to stvarno učiniti, moj dečko? 

U čistim i lijepim dječakovim očima opet je zabli¬ 
stala suza: 

— Bit će to dosta ogavno, ali ako vi to odobrite, 
učinit ću. Bolje je imati za neprijatelja oca nego svoju 
savjest. 

Svećenik uzme dječakovu glavicu na časak među 
svoje dvije nježne ruke: 

— Dječak si, gađaj za nagradu! Dobro pogoditi nije 
nikakav grijeh. Sixten te mora i dalje voljeti. Tako 
ipak konačno voli nešto dobro. I smatram da si ti 
velika i možda posljednja milost Božja za njega. Zato 
moraš ostati u njegovu srcu, dječače. A protiv drugih 
stvari nebo će te već ojačati. Nemoj zaboraviti da 
imaš sa sobom svog anđela, te se nadam da ćete tako 
u dva uspjeti. 

Slavko ga je toplo pogledao, a svećeniku se učinilo 
kao da kroz dva jasna prozora gleda u samu ljepotu 
Božju. Tada se dječak spremi na odlazak: 

— Budući da vi to želite, gospodine župniče, izvest 

cu pravi majstorski hitac. Ali ga i Bog mora uskoro 
izvesti; inače je sa mnom svršeno. 

Slijedećih dana župnik je morao stalno misliti na 
neobično zrele i osnovane dječake riječi. Inače mu je 
toranj u Hainecku zadavao mnogo posla. Pregledao je 
štetu i odmah znao da tu više nema pomoći. Limena 
se otplata mora skinuti. Sixtenu jamačno neće pasti na 
pamet da toranj skida svoju kapu iz poštovanja pred 
njim. Mora pribaviti mišljenje stručnjaka, a ako bude 
potrebno i suca. Ako tvrdoglavi seljak ne ide u crkvu, 
neka to učini bar njegov novac; neosporno će cijenu 
troškova baciti na njega. Da li će ga to pogoditi, nije 
sigurno. Ima advokata koji okreću zakon kao na tokar¬ 
skom stroju pa znaju iz njega istokariti sve ono što se 
dobro plaća. A ako sudac i ima čiste ruke, to još ne 
znači da su spretne. Ukratko, da čovjek dobije parnicu, 
nije dosta imati pravo. Treba još mnogo više imati 
sreće. U svakom slučaju bit će to teška borba, znao 
je župnik, te će morati u pomoć priskočiti i kakav 
spretan pomoćnik na nebu. 

Dolazak ispitivača tornja otegao se, te župnik nije 
htio ništa prije govoriti, jer prethodno nije ni mogao 
bilo što učiniti. Tako je seljak one nedjelje uistinu 
bezbrižan i preobijestan s dječakom otputovao na stre¬ 
ljačku svečanost. 

Kao što je dječak predvidio, na tom prilično dugom 
putu nije se seljak uopće pobrinuo za nedjeljnu svetu 
misu. U gradiću gdje se održavalo gađanje kad su stigli 
onamo bilo je već sve u lelujavom svečanom raspolože¬ 
nju, i vrijeme je službe Božje već prošlo. No dječak je o- 
pazio da je se njima iz vlaka sišao i neki svćenik koji je 
bio na putu. Držao ga je na oku. Kad se svećenik na 
onom mjestu gdje put skreće k velikoj crkvi odvojio 

od njih, to je po svoj prilici značilo da će biti još jedna 
misa. I točno, taj se svećenik s kovčežićem otcijepio 
od ulice koja je brujala i skrenuo prema crkvi. Lako 
je bilo dječaku da se u onom mnoštvu neopazice odi¬ 
jeli od oca te blaženo poput nebeskog obješen jaka ne¬ 
stane u hladovitoj crkvi. 

Uskoro se pojavi krhki stari sakristan i zapali dvije 
svijeće na oltaru. Iznenada opazi dječaka te mu pri¬ 
stupi : 

— Da li znaš možda na svu sreću ministrirati? Moji 
se derani već svi otišli, a sad sam u velikoj neprilici. 

Dječak je poput opruge skočio od radosti. Sada, 
ovdje u tuđini, bit će mu kao kod kuće! Kako je samo 
Bog ljubazno na njega mislio! 

O, dakako, ni dječak nije zaboravio na Boga. Bog 
to visoko cijeni. Tko mu plaća krijesnicama, on mu 
uzvraća suncem. 

Ali dok se dječak osjećao sretnim pri svojoj, kako 
mu se činilo, ukradenoj mišici, njegov je nepobožni 
otac zapao u paklenu tjeskobu. Izgubio je dječaka u 
onoj gužvi. Već ga je jedno pola sata očekivao kod 
streljačkih postolja. Njegovo je uzbuđenje postajalo 
sve veće. Teškim podmićivanjem uspio je da malome 
dozvole prvi put da gađa s odraslim muškarcima i da 
se bori za prvu nagradu. Do glavnog gađanja bilo je 
doduše još dobar sat vremena, ali Sixten nije bio više 
gospodar svog nemira. Svi su govorili o dječaku stri¬ 
jelcu, svi su se nadali da će se diviti njegovoj čudno¬ 
vatoj sigurnosti u gađanju. Ako je dječak sada Bog 
zna kuda zalutao i zanemario svoj veliki čas — kakva 
neoprostiva šteta! 

Upravo su se kod svečane tribine pojavila radio-kola 
koja su se uputila da šarene zvukove tog streljačkog 

dana još tople sa grla ljudi i pušaka pošalju na obliž¬ 
nji odašiljač. Sixten je toj gospodi iznio svoju nepri¬ 
liku. A ovi pak ne bi bili nikakvi spikeri kad ne bi 
takav nezgodan slučaj smjesta pripremili u jedan uku¬ 
sno začinjen veliki zalogaj. Uskoro je odjeknulo iz svih 
zvučnika: »Traži se izgubljena zvijezda!* Tko dakle 
znade gdje se nalazi trinaestogodišnji mršavi dječak u 
streljačkom kaputiću, kožnatom šeširiću, s dječačkim 
licem plavih očiju, kratke plave kose, jakih obrva —- 
10 je naime izgubljeno streljačko čudo od djeteta — i 
svaki koji se u gradiću na njega namjeri, usrdno se 
moli da ga najkraćim putem dovede do strelišta. 

Dječak je čuo kako to odjekuje kroz otvoreni prozor 
kada je nakon mise uz prijaznog svećenika izlazio iz 
crkve. Toliko se prestrašio da ga je svećenih sav zapa¬ 
njen pogledao. 

— Šta ti je, mali? 

Ovaj je samo nijemo pokazao na otvoreni prozor 
kroz koji se još jednom na ulicu čuo čitav njegov 
lični opis. Sada je tek svećeniku sinulo. Ispitivački je 
pogledao dječaka: 

— Pa to si ti! 

— Na žalost, na žalost! — reče dječak i otrči na 
strelište. 

Nitko nikada prije nije za njim gledao tako bezgra¬ 
nično zapanjen kao sada ovaj svećenik. I taj je odlu¬ 
čivši se u tren oka upravio svoj korak prema mjestu 
odakle su odjekivali pucnjevi. 

— Gdje su prisutni anđeli — reče raspoloženo sa¬ 
mome sebi — može i netko od naših prisustvovati ga 
danju. 

Sixten je vrlo radosno primio svoga dječaka samo 
sa prijekorima koje upravio sebi: 

— Trebao sam bolje pripaziti. Dječak mi se zbog 
vreve skoro izgubio. 

Mali je bio radostan što ga ništa nije pitao. Obojica 
su se naslađivali na pogocima i promašajima mnogih 
grupa sve dok nisu prozvali njihovu majstorsku grupu. 
Od vremena do vremena pojavio bi se najavljivač sa 
svojom dugačkom trubom. Kao sa grlom usisavača pra¬ 
šine pokupio bi on tu i tamo kakav jaki isječak tih 
bučnih zbivanja i tada ga raspršio začinivši ga svojim 
dosjetkama. 

A tada je došao odlučni čas za prvenstvo. Mikro- 
fonist nije ni skidao s ustiju svoj crni čarobni lijevak, 
i u svome velikom oduševljenju sav se unio u nj. To 
oduševljenje, ako je bilo iskreno, bilo je teško razu¬ 
mjeti, ako je bilo neiskreno, još je bilo teže glumiti. 
Sixtenov ga je dječak smiješeći promatrao. U sebi je 
još nosio mir kuće Božje, a uzbuđenje koje bi inače 
osjećao kod mnogo manjih streljačkih zadataka danas 
je kao nekom anđeoskom rukom bilo izbrisano iz nje¬ 
govih živaca. I dok mu je inače Sixten govorio da ga 
umiri, danas je on morao tješiti svog uzbuđenog oca. 
Živce je u sebi osjećao kao u strojnici i kao takav na- 
mislio je da gađa. 

Nijedna riječ nije pri tom suvišna. Dječak je tako 
točno gađao kao da je srastao sa crnom točkom, a 
spiker se toliko borio sa svojim oduševljenjem, da mu 
je mikrofon u rukama počeo glasno brujati. I mnoštvo 
je naroda bučilo od oduševljenja. Nastao je pravi 
vrtlog oko dječaka pobjednika, što bi mu zaista i mo¬ 
glo zavrtjeti glavom da nije bio događajem tajne mise 
usidren u dubinama svete ozbiljnosti. 

Teški srebrni pokal, u kojem su odjekujući skaku- 
tala tri zlatnika, utisnuli su u ruke dječaku kao na- 

gradu. Glazba je tako silovito počela svirati, kao da 
su u pokal trebale pasti još neke zvijezde s neba. I 
odjednom se pred pobjednikom Slavkom pojavio čo¬ 
vjek sa svojim radiousisavačem, ispunio mu je uši zvu¬ 
cima zadivljujućih pohvala i tada ga neprimjetno uvu¬ 
kao u razgovor. Brzo je opazio da je dječak u govoru 
isto tako siguran kao što je prije bio u gađanju i da 
iz ove glavice izbija velika mudrost koju on obično 
nije mogao naći kod sportskih veličina. I mnogo duže 
nego što se mogao nadati držao je on sada prikovan uz 
dugoljasti mikrofon, fini, bistri dječakov glas, koji mu 
je davao tako točne odgovore. Budući da je uspjeh po¬ 
većao njegovu znatiželju, reče konačno: 

— Stvarno bi tisuću puta bila šteta da si se izgubio. 
Kako je dakle došlo do toga da si ti najpametniji od 
svih dječaka skoro promašio svoje pobjedničko mjesto 
i zalutao? 

Dječak bi najradije da nije čuo to pitanje. Ali učiniti 
nešto što je pristojno, smije se konačno i priznati bez 
nepristojnosti, pa odvrati skromno: 

— Katolik mora u nedjelju ići na svetu misu. To 
sam i ja učinio. 

Spiker ga je zapanjen pogledao: 

— Zar je to tako strogo da bi se zato morao izgubiti 
i srebrni pokal? 

— Znao sam da će biti dosta vremena — odvrati 
dječak. 

— A da nije bilo dosta? — nepotrebno je ovaj za¬ 
pitkivao dalje. 

Uskoro je to dječaku dojadilo te on odlučno od¬ 
govori : 

Gospodin Bog je prije svega. Bolje je u nijednoga 

ne vjerovati nego u jednoga i onda se ne brinuti za 
njega. 

Gotovo zatečen pogledao je sada nasrtljivi mikrofo- 
nist maloga priznavaoca vjere te naposljetku rekao 
glasom u kojem se odražavalo strahopoštovanje: 

— To se zove pogodak. S jezikom jednako tako pre¬ 
cizno kao rukom! 

Kao nehotice dječak je u tom trenutku opazio dva 
lica: očevo, koje je zbunjeno crvenjelo, i među grupom 
gledalaca lice onog svećenika kojemu je kod mise mi¬ 
nistrirao. Na svećenikovu se licu odražavalo divno pri¬ 
znanje. Bio je to jedini pogled iz čitavog onoga brojnog 
mnoštva na kojem se je ugodno mogao osunčati. 

Iznenada mu je na pamet pala jedna uzbudljiva mi¬ 
sao. U crkvici u Hainecku imaju neki vrlo bijedni kalež, 
a župnik je češće i vrlo primjetno sanjao o tome kako 
bi on rado jedan nabavio da nisu srebro i zlato u crkve¬ 
noj kasi bili tako rijetki gosti. On, dječak, donijet će su¬ 
tra kući dva takva zanemarena strana gosta. U tom je 
času i odlučio da svoj pokal zajedno sa zlatnim »ptiči¬ 
cama« unutra pokloni kapeli kod kuće za lijepi novi ka¬ 
lež. Ova je odluka njegovo srce preplavila bujicom či¬ 
ste radosti kakve još nikada nije bio osjetio. Odjednom 
je zano: Bog to želi s njim postići iz svega ovog doga¬ 
đaja. 

Radost mu je bila potrebna, kao iz vjernih ruku pri¬ 
je otrova primljeni protuotrov; jer sve ono što je dje¬ 
čak preko čitave večeri morao još vidjeti od ove turob¬ 
ne i raspuštene radosti, moglo bi njegovu nevinost str¬ 
moglaviti s prijestolja. Sixten je ovaj put gađao lošije 
od svoga dječaka, ali se ipak u onoj pobjedničkoj opo- 
jenosti pokazao izvanredno širokogrudnim za dvojicu 
pobjednika. S dubokim ogorčenjem opažao je dječak 

sve očitije kakva je lošeg očuha dobio. Za čim po nara¬ 
vi običan dječak treba težiti, to je on morao izbjegava¬ 
ti : samo da ne postane kao njegov otac. 

I dok je još uvijek bio bolno svjestan toga, več je 
svemu onom zlu kojemu se nastojao ukloniti ne sluteći 
ništa padao u klopku. Budući da je neobično bio žedan, 
dao se nagovoriti da pred njega stave mali vrč piva. I 
došli su strijelci da ga počaste. Stari ljudi prosi jede bra¬ 
de gurali su se da nazdrave s dječakom, i prije nego što 
je toga bio svjestan, zbog mnogih malih gutljaja koje 
je pri tom morao ispiti, njegovo se sigurno uvjerenje 
ljuljalo poput čamca koji je jaki vjetar na vodi otrgnuo 
s njegova sidrišta, njegova je svijest plesala u zbrci. 
Konačno su ga morali odnijeti kao vreću. 

Slijedećeg su dana oko podne stigli pući. Seljak još 
preobijestan zbog nečuvena uspjeha, dječak u sebi oi- 
jedan i satrven. Opio se uz najbolju volju da ništa ta¬ 
kva ne počini. Što će on jednog dana još i gorega učini¬ 
ti ako njegova volja oslabi u ovakvim ciganskim luta¬ 
njima? 

Najradije bi smjesta biciklom otišao k župniku da 
ispovijedi ogavni grijeh pijanstva i da mu svećenik pro¬ 
finjenom sposobnošću tješenja opet ojača dušu. Ipak 
mu je Sixten plahu molbu grubo odbio: 

— Hoćeš li se valjda voziti po tom nevremenu šio 
se za nama sprema? 

Sada je tek dječak opazio: strašno brdo od oblaka 
prijetilo je sa zapada, a poput zlatnih žila koje imaju u 
sebi već su tu i tamo svjetlucale oštre munje. Dječak 
se predao sudbini da i dalje nosi svoje teško srce i sav¬ 
jest. Ali nakon nekoliko trenutaka iskrao se iz kuće i 
uputio se prijeko u potpuno praznu crkvicu. Pa i bez 

svećenika mogao je Gospodina Boga pokajnički moliti 
za oprošten je grijeha pijanstva. 

U isto vrijeme župnik je kod kuće uzeo svoj motor¬ 
kotač. Neki čudno jaki osjećaj da ga Sixtenov dječak, 
ministrant, nakon jučerašnjeg vrtloga nužno treba, ni¬ 
je mu davao mira. Opominjali su ga pred nevremenom. 
Izgledalo je da će to biti najstrašnije nevrijeme ovoga 
ljeta. Ipak je bez oklijevanja upalio motor tako da je 
sve pucalo te uz bučni odgovor mašine nije više mogao 
i svoj pridodati. Bog zna kakva sve oluja ne drma sav¬ 
ješću njegova ministranta. Na to malo nevremena ne 
treba se uopće obazirati. 

Kako je slatki strah prožeo dječačića kad je najed¬ 
nom do crkve doprlo dobro poznato praskanje i kada je 
nakon par časaka kasnije njegov svećenik prijatelj stu¬ 
pio na vrata. I kad ovome to ne bi kazala sama dječa- 
kova prisutnost, patnički izraz dječakova lica započeo 
je već iz daleka ispovijed. Odveo je žalosnog dječaka u 
malu sakristiju i dozvolio da mu ovaj ondje u ispovije- 
daonici razgali čitavu nevolju jučerašnjeg slavlja. Još 
nije znao iz prvog, zapravo nehotice nastalog dječakova 
pijanstva predstaviti nikakav posebni grijeh. Ipak, dje- 
čakovu optužbu da se osjećao kao nedjeljni ciganin koje¬ 
ga su lagano ali sigurno odveli u propast, ovaj zbilja 
nečuveno jasan, čistoćom podan pogled u ono tmurno 
stanje nije mogao ni župnik odstraniti. Protiv toga se 
više ništa nije dalo učiniti. Sixten je za vanjsko pravo 
uvijek ostao u granicama svoje očinske vlasti, a popular¬ 
nost koja je već plela vijenac slave oko dječaka uskoro 
će biti dosta jaka da zamaže oči zakonu. A na svećenički 
prigovor Sixten je bio gluh već po svojem nemarnom 
stavu prema Crkvi. 

Tješio je dječaka onom utjehom koje sam nije imao. 

Svojim darom uvjeravanja tako je sretno ohrabrio dje¬ 
čaka da se smiješak smirenja pojavio na ljupkom licu. 

U isto vrijeme, dok je svećenik prijaznim riječima 
smirivao oluju u dječakovoj duši, vani je orkan započeo 
svoje divlje kolo. 

— Sada ne možete poći kući — reče dječak, te mu 
je iz svih kutova očiju i ustiju provirivalo zadovoljstvo 
što će moći još duže proboraviti sa svojim prijateljem. 

— Ovo mi je nevrijeme baš dobro došlo — reče žup¬ 
nik — da to čudovište od ormara jednom dobro pre¬ 
kopam. Hoćeš li mi pomoći? 

Dječak se silno oduševio. 

Nebo se pretvorilo u vatru i plamen. Strašno je pra¬ 
skalo sa svojim bičevima od munja, a bučna je oluja 
poput razbojnika posizala za svim što se dalo otrgnuti. 
Ove se dvojice u crkvenoj sakristiji okruženoj masiv¬ 
nim zidovima vanjsko divljanje nije ništa ticalo. Iz du¬ 
bine ugrađenog ormara izvukli su na vidjelo svakakve 
stare i prnjave stvari. Naposljetku se pojavilo i jedno 
ministrantsko odijelo prastarog kroja, na kojem je kroz 
mnoge rupe od mol jaca virila zemaljska prolaznost. Po¬ 
javio se i jedan mali, debeli sag crven kao krv, ukrašen 
ornamentikom. Raširili su ga na stolu za oblačenje, te 
se dječak sav u čudu nadnio nada nj. Zbog toga se na 
njegovu licu odrazio poput krvi od odijela sablasni cr¬ 
veni odsjev. 

U tom trenutku kroz otvorena vrata stupi Sixten 
mračno raspoložen i grubo navali na dječaka ne poz¬ 
dravivši i ne pogledavši župnika: 

— Vani je nevrijeme da bi se i mrtvi naježili, a ti 
si Bog zna gdje! Smjesta kući! 

Dječak ode bez protivljenja. Župnik je susreo još je¬ 
dan pogled od ove bespomoćne nevinosti. 

A Sixten je sada iskoristio ovo vrijeme da vidi i žup¬ 
nika : 

— Dječak je moj i neću trpjeti da ga tako i dalje uza 
se vežete. 

Svladavši se odvrati svećenik: 

— Dječaka Bog veže uza se, a tu se nas obojica mo¬ 
ramo povući. 

— Ja nipošto! — reče seljak u oholoj smionosti. — 
Dječak treba meni zahvaliti svoju slavu, a ja bih bio 
nepošten kad bih mu uskratio njegove nagrade za pob¬ 
jede. 

— A tko to čini? —upita svećenik zapanjeno. 

— Nemojte se ništa pretvarati! — navali Sixten još 
osornije. — Zašto me onda dječak moli da smije svoju 
zlatnu i srebrnu nagradu pokloniti crkvi? Vi ste ga već 
odavno oprezno na to nagovarali. 

Zbog strašnog udarca jednoga groma župnik nije 
smogao riječi neko vrijeme. Ali je tada rekao protivni¬ 
ku kao da ga bije čekićem: 

— To je prva riječ što je čujem o tome. Tako mi 
svećeničke časti! Ali troškove koje je time prostrijelje- 
ni crkveni toranj učinilo bogaljem platit će oholi seljak 
Sixten. 

Ovaj je najprije gledao nešto smeten, ali se tada jaka 
srdžba pojavi na njegovu tvrdom licu: 

— Želite li sada ponovo odigrati onu davno odigranu 
komediju? Stari gospodin dakle nije bio dosta mudar, 
sada vi mladi želite biti mudriji? 

Župnik je oštro pogledao u Sixtenove vrebajuće oči: 

— Vi znate bolje od mene koliko ste novaca u svoje 
vrijeme izdali da kupite parnicu. Pa premda inače ne po¬ 
sjedujem baš naročitu pamet, Sixtene, znat ću već spri¬ 
ječiti vaše podmićivanje. 

Čovjek je sigurnošću i oštrinom svećenikova napada 
bio tako zabezeknut i pogođen, da se nije ni pokušao 
usprotiviti, nego je pun nijemoga bijesa odmaglio kroz 
crkvu. Svoga je dječaka našao kod vrata te se počeo 
derati na njega: 

— što još uvijek tu stojiš? Bi li se možda radije ok¬ 
renuo i otrčao natrag k svome prijatelju? 

Ali kada je sada pograbio za vrata, odmah mu je bilo 
jasno da je izvana bio tako jak pritisak oluje na gole¬ 
ma vrata da ga nisu mogle nadvladati dvije dječačke 
ruke. Čak je i on, jak čovjek, morao uprijeti sve svoje 
sile da sebi i dječaku prokrči izlaz. 

župnik je kroz otvorena sakristijska vrata promat¬ 
rao naporni izlazak ove dvojice. 

— Kakva tupoglavost srdžbe! — reče poluglasno. — 
Zabrinut je za dječaka, a sada ga čak goni kroz oluju i 
kišu. 

U tom času začuje župnik pred crkvom neku jezivo 
tešku i bučnu lomljavu. Udarac je preko tla dospio sve 
do svećenikovih nogu. A kad mu je jedna munja iznena¬ 
da učinila providnima zidove crkve, odjednom je sveće¬ 
nik znao: očito je da je neukroćeni udarac vjetra zbog 
istrunulih greda podigao kupolu tornja u zrak i bacio 
na zemlju. Pohitao je kroz crkvu i teškom se mukom 
provukao kroz vrata. Ondje je stvarno ležala razbijena 
glava tornja. Ali, o nebesa, čemu dječak leži pokraj ruše¬ 
vina? Koliko god mu je sila vjetra dozvoljavala potrčao 
je župnik na ono mjesto. Seljak se nadnio nad dječaka 
njegovo je lice bilo iskrivljeno od užasa: 

— Srušila ga je razbita kupola tornja — reče ste- 
njući. — Bojim se najgorega. 

— Brzo odavde, kući s njim! — navaljivao je sve¬ 
ćenik, jer je prolom oblaka s tučom nemilosrdno šibao. 

Dječak tada ispruži obje moleće ruke k svećeniku: 

— Crkva je bliže; brzo, brzo, prije nego umrem! 

Seljak skoči te molećivo pogleda župnika: 

— Kad on to hoće, molim i ja. 

I već se prignuo jaki mladi svećenik, uzeo dječačića 
na ruke i ponio ga što je moguće blaže prema obližnjim 
vratima: 

— Poduprite mi vrata, Sixtene! A tada brzo na seos¬ 
ki telefon! Pozovite radije dva nego jednog liječnika! 

Seljak odjuri, a župnik je kroz mir crkve nosio svo- 
gc ministrantića. Kad su prolazili ispod vječnog svjet¬ 
la, pokaže dječak umornom rukom prema plamičku: 

— Gasi se. Jučer je bilo vrijeme da ga napunim, ali 
ja nisam bio ovdje. 

— Ne brini se sada za to, dragi Slavko, — reče sve¬ 
ćenik, kojemu je bol razdirala srce. Ponio je maloga po¬ 
kraj oltara u još otvorenu sakristiju, a tu je na stolu 
ležao kao krv crveni sag, kao da je znao kakvoj će svr¬ 
bi poslužiti. Svećenik je blago položio dječaka na teški, 
mekani pokrivač, kao jastuk podložio je pod njega ono 
staro ministrantsko odjelo koje su malo prije zajednič¬ 
ki izvadili. 

— Da li te boli, moj mali? — upita župnik, čudno 
se smiješeći odgovori dječak: 

— Niti me boli, niti išta osjećam. Jamačno se u me¬ 
ni sve slomilo. Ne razumijem kako to da još živim. Ali 
zar me nećete pričestiti? 

Svećenik je brzo pograbio roketu i stolu, s oltara 
je donio dječaku svetu popudbinu i odmah nakon toga 
bolesničko pomazanje. Napokon je dječak ležao smire¬ 
no se smiješeći i gledao kroz otvorena vrata prema ol¬ 
taru kod kojega je tako često klečao dok je ministrirao. 
Ružno se nevrijeme sada napadno brzo povuklo prema 

istoku, te je i oko crkve bilo isto tako tiho kao što je i 
u njoj već bilo. 

— Sada se moj otac više neće ustručavati da dade 
crkvi kalež — iznenada započne dječak. — I vi ga mo¬ 
rate uzeti, gospodine župniče. To će me još u nebu ob¬ 
radovati. 

Ovaj je kimnuo glavom i gušio se u suzama. Dječa- 
kovo je lice izgledalo bijelo kao snijeg. Njegova je lji- 
ljanova čistoća tražila i time našla izražaj koji je parao 
srce. Jedan mlaz krvi, tanak i usporen, spustio se iz za¬ 
kutka ustiju, što je bilo još strašnije gledati, jer su se 
nježna dječakova usta smiješila. I još jednom je dje¬ 
čak svoj pogled s oltara upravio prema svećeniku: 

— Bi li vam možda bilo žao da me pokopate u mi- 
nistrantskom odijelu koje smo upravo našli? Želio bih 
to jer sam tako rado bio ministrant. 

Župnik se nagne nad ovo lice koje se gasilo: 

— Obećajem ti lijepo odijelo. 

— I sada je pravo na vašoj strani — reče dječak gla¬ 
som koji se već polako gubio — Gospodin Bog se umi¬ 
ješao i ja ga više nikada neću morati uvrijediti. Molim 
vas, predmolite mi! 

Svećenik je to učinio obliven suzama. A tada dječak 
slabim pokretom ruke pokaže prijeko u crkvu. Ondje 
se upravo gasio plamičak vječnoga svjetla. Ali ne, sigur¬ 
no je to bilo svetohranište što je on htio pokazati, jer 
je preko njegovih umirućih crta lica preletio neizmjer¬ 
no blaženi sjaj preobraženja. Tada se ugasio i ovaj mla¬ 
di, čisti život. 

Sixten se vratio nekoliko časaka kasnije. Nije mo¬ 
gao dozvati nijednog liječnika. 

— Bog već zna zašto — reče župnik i pokaže čovjeku 
nasmiješeno lice. Seljak je plakao poput djeteta. I kao 

da se tim vrućim suzama iz njega iscijedila sva zloba, 
od ovoga je časa bio kao preporođen. Nijemo je odnio 
truplo u svoju kuću, a svećenik ga je žalosno slijedio 
s dječakovim nedjeljnim ministrantskim odijelom. Vla¬ 
stitim je rukama pokojniku obukao posve novo odijelo: 

— Kod anđela ne smijemo škrtariti. 

Kad je župnik vlažnih očiju izlazio kroz vrata, seljak 
mu pruži srebrni pokal u kojem su skakutali zlatnici: 

— Načinite od toga tako lijepi kalež kao što mora bi¬ 
ti. Ja ću još nadoplatiti. A cijenu troškova za popravak 
tornja preuzimam na sebe sve do zadnjega čavla i nov¬ 
čića. Dječak je u mojemu životu ostavio prazninu, kroz 
koju sam pogledao u drugi svijet. 

I župnik je iz divnog novog kaleža prvu hostiju pru¬ 
žio seljaku Sixtenu. Ovaj je svojem Spasitelju ostao vje¬ 
ran sve do smrti. 

O. Berneder 

Pothvat na sjevernoj stijeni 


Pastiri su iz Castelnuova imali svoj veliki dan, jer 
je došao Gospodin Bog u njihovu stjenovitu pustinju. 
Činilo se kao da je i priroda htjela za ovaj blagdan dati 
sve ono najbolje što ima: plavo se nebo prvi put nakon 
dužeg kišovitog vremena u divnoj bistrini nadvilo nad 
ovim raspucanim gorskim krajem. 

Castelnuovo je malo selo na Apeninima, zapravo ni¬ 
kakvo selo, nego samo nekoliko porazbacanih koliba u 
kojima šačica ljudi iz dana u dan, iz godine u godinu 
teško životari daleko od civilizacije. Kozari iz Castel¬ 
nuova siromašni su ljudi bez mnogo zahtjeva, čitavo 
njihovo bogatstvo jesu stada koza od čijega mlijeka i 
mesa žive. Duboko pod njima, u provalijama bregova le¬ 
ži obližnje veće mjesto — Castelmonte. Ali stanovnici 
iz Castelmonta ne probijaju se do bistrih visova ovih 
kozjih pastira, uspon je težak i dugotrajan. Zato se i 
može razumjeti da se pater Lorenzo (Lorenco) samo 
svakih dva ili tri mjeseca sa svojim misnim kovčegom 
uspinjao tamo gore. Put vodi preko strmih kosina i stje¬ 
novitih grebena, a to su preveliki zahtjevi za slaba sve¬ 
ćenikova pluća. Da nije imao svoje vjerne ministrante 
Ahila i Pompeja, koji su mu nosili kovčeg i tražili naj¬ 
prohodniji put, tko zna kako bi dug bio razmak izme¬ 
đu jednog i drugog posjeta. 

I eto, sada je opet bio jedan takav dan. Pater Loren- 

zo nalazio se već od ranoga jutra na putu. Opremljen 
planinarskim cipelama i kvrgavim štapom sa željeznim 
šiljkom nadao se da će već oko podne stići na vrhove 
iznad Castelmonta, da ondje lomi Kruh života među 
onim osamljenim ljudima koji su bez dušobrižničke 
pastve. Crnomanjasto, izbrazdano lice patra Lorenza sja¬ 
jilo se od znoja pod slamnatim šeširom široka oboda. 
Njegova mala, mršava prilika naprezala je sve mišiće 
da može održati korak sa svojim ministrantima, koji su 
bili izvrsni penjači. Ali to mu je teško polazilo za ru¬ 
kom. Od vremena na vrijeme morao je malo otpočinuti 
da udahne zrak i obriše znoj s lica. Ahil i Pompej, za 
koje je izgledalo da ne treba ove stanke, skakutali su 
kroz to vrijeme naokolo po svakojakim kamenim gro- 
madama. štoviše, Pompej je uz to i pjevušio, a Ahil je 
tako preobijesno mahao naokolo s misnim kovčegom 
da se pater Lorenzo pobojao za sveto posuđe, pa je za¬ 
vikao na njih da se smire. 

Oko jedanaest sati stigli su do prve kolibe. Izašao je 
stari Giovanni (Đovani) i naklonom pozdravio svećeni¬ 
ka. Za ovaj je svečani dan čak potkratio svoju sijedu 
bradu, a svoju staru poderanu košulju zamijenio malim 
krznenim kaputom. Tako je bilo posvuda u kolibama. 
Potamnjeli od sunca, jednostavni ljudi radovali su se 
što se Gospodin htio svratiti k njima. Iza koliba u og¬ 
radama gurale su se koze mekećući. Nisu shvaćale da 
ovaj dan znači nešto posebno, kad ih ne puštaju slobod¬ 
no kao inače da pasu po obroncima. 

Nekako u središtu Castelnuova nalazio se travnati 
prostor posijan kamenim gromadama. Na jednoj od o- 
vih stijena, koje su izgledale kao da se neki div s njima 
kuglao, pastiri su krznima prekrili jednu ravnu plohu 
te iza nje od grubo istesanih stabala postavili veliki križ. 

To je bio oltar. Prije nego što je pater Lorenzo mogao 
započeti svoju službu, navalile su na njega pastirske že¬ 
ne da ga pozovu na ručak. Svećenik je smiješeći se ko¬ 
načno pristao, dok su Ahil i Pompej već naveliko pripo¬ 
vijedali gorskim dječacima najnovije senzacije iz nizi¬ 
ne. U tu su svrhu donijeli sa sobom čitavo mnoštvo sli¬ 
ka od cigareta, poštanskih maraka i tričarija za igru, 
koje su malo po malo vadili iz džepova kao neki čarob¬ 
njaci i velikodušno dijelili. I oni su za ručak već bili 
»razgrabljeni«, kad se pater Lorenzo uputio u jednu ko¬ 
libu da ispovijeda. 

Dok je hladni, bistri planinski vjetar počeo polako 
piriti preko gorskih vrhova i kamenih litica, pastiri su 
prilazili sa svih strana da pristupe sakramentima. Naj¬ 
prije su se uputili prema kolibi u kojoj je pater Loren¬ 
zo ispovijedao. U šutljivim su grupama stajali ili sjedili 
na kamenim blokovima pred njom i svoje misli upra¬ 
vili prema nutrini. 

U isto se vrijeme pastirska mlađarija okupljala oko 
kamenog oltara, na kojem su sada Ahil i Pompej spret¬ 
nim rukama vršili posljednje tehničke pripreme. Otvo¬ 
rili su misni kovčeg i izvadili iz njega što je bilo pot 
rebno za služenje svete mise: kutiju s relikvijama, ol- 
tarno platno, posudice za vino i vodu i mali misal. Sve 
su postavili na propisno mjesto. Samo su vađenje kale- 
ža i patene prepustili svećenikovoj ruci. Kad je već sve 
bilo učinjeno, pogleda Ahil naokolo kao da nešto traži. 

— Gdje si stavio misno vino? — upita Pompej a, svo¬ 
ga prijatelja. 

— Ja ga nisam izvadio — odvrati ovaj. Ahil još jed¬ 
nom otvori kovčeg. Tada oštro pogleda na one koji su 
okolo stajali. 

— Tko od vas ima misno vino? — upita misleći da 


52 


se netko našalio i da drži sakrivenu bočicu. 

— S tim se stvarima ne smijemo igrati! — strogo 
nado veže. Ali kad je pastiriće redom pogledao, spoznao 
je po njihovim smjernim i pažljivim licima da se nit¬ 
ko od njih ne bi usudio tako nešto učiniti. Tada je iz¬ 
nenada njegov strogi pogled postao bespomoćan. 

— čovječe, Pompej — mrmljao je — Ta gdje je za 
ime Božje misno vino? 

Ali Pompej je bio isto tako zdvojan kao i Ahil. Tada 
Ahil u velikom strahu potrči prema kolibi u kojoj je 
ispovijedao pater Lorenzo. Upravo je jedan čovjek iza¬ 
šao, a jedan je drugi htio ući. Ahil ga zadrži. 

— Samo časak, molim! — poviče i šmugne unutra. 
U onoj polutami posrnuo je sve do stola za kojim je sje¬ 
dio svećenik. 

— Oče Lorenzo! — poviče — misno vino nije u kov¬ 
čegu ! 

Pater Lorenzo uspravi glavu. Kad je stupio iz kolibe, 
pastiri su vidjeli da nešto nije u redu jer je njegovo 
lice bilo sasvim blijedo. Reče: 

— Danas ne možemo služiti svetu misu. Zaboravili 
smo misno vino. 

Pastiri su trenutak šutjeli i zamišljeno gledali pred 

sebe. 

Tada stupi naprijed Battista, velik i jak čovjek, koji 
je bio nešto kao gradonačelnik ili poglavica. 

— Nije to baš najstrašnije, oče Lorenzo! — reče Bat¬ 
tista svojim dubokim glasom — imamo ovdje također 
nešto vina, iako nije tako dobro i malo je kiselo. 

— Odakle ga imate? — upita svećenik napeto. 

— Kupio sam ga kod prodavača u Castelmonte — 
odvrati Battista. 

— Onda nema od toga ništa — odluči pater Lorenzo 

razočaran — vino se ne smije miješati s vodom, kao što 
su sva ovakva vina. Ne, stvarno ne znam, što bih vam 
rekao. Ako se Ahil i Pompej spuste u dolinu, ne mogu 
danas s vinom biti natrag. A sutra moram služiti svetu 
misu u Svetoj Katarini u Castelmonte. Oh, moja djeco! 

Preko mršava lica patra Lorenza skotrljala se suza. 
Pastiri su bespomoćno gledali. Zar se njihovo radosno 
iščekivanje neće ispuniti? Iz iskustva su znali da sveće¬ 
nik, ako sada opet siđe, za duže vremena neće opet doći. 
Crkveni službeni poslovi u gradu jedva mu daju priliku 
za naporni pastoralni rad na tim bregovima, što mu odu¬ 
zima mnogo vremena. 

U toj sveopćoj nevolji iznenada ministrant Ahil po¬ 
vuče svećenika za kaput. U međuvremenu se pred koli¬ 
bom skupio sav pastirski puk uključivši tu i mladež. 
Unatoč tome vladala je mrtva tišina u kojoj se mogao 
čuti tihi šum planinskog vjetra i razabrati osjećaj velike 
bespomoćnosti i razočaranja. Tako su dakle svi čuli ri¬ 
ječi koje je Ahil upravio svećeniku: 

— Pompej i ja poznajemo prečac — reče. — Ako se 
njime poslužimo, možemo prevaliti put u Castelmonte 
i natrag za pet sati. 

Naokolo je nastalo mrmljanje. Svi su znali da je ne¬ 
ki planinar iz grada ili negdje izdaleka pokušao uspon 
na njihovo brdo preko naročito teškoga mjesta. Svaka¬ 
ko da se je tada išlo još i više na brdo, jer je Castek 
nuovo ležao negdje niže od polovice na putu prema vr¬ 
huncu toga brda. Ljudi kažu da je uspon odavde istom 
najopasniji. Unatoč tome izravni je silazak u Castel¬ 
monte krio u sebi dosta opasnosti, o kojima mnogi nisu 
imali baš nikakva pojma, jer su pastiri silazili u dubi¬ 
nu samo običnim zaobilaznim putem, kojim se pater 
Lorenzo ovamo i uspeo. 

Zato je pater Lorenzo samo stresao glavom kad je 
Ahil završio. 

— Kako bi to bilo moguće — reče — ta vi nemate 
niti potrebne opreme, a još manje iskustva. 

— Iskustva imamo mi svu silu! — poviče Ahil. — 
Ta mi se svake slobodne minute penjemo po Sjevernoj 
stijeni. Opremu niti ne trebamo, jer na Sjevernoj stije¬ 
nj na najtežem mjestu postoji samo jedan uski prolaz 
( »kamin«), u kojem su već drugi prije nas zasjekli udu¬ 
bine za noge. 

Pater Lorenzo je potom ispitivački najprije pogle¬ 
dao oba dječaka, a tada je pogledao naokolo tražeći sav¬ 
jet, jer se on, na žalost, od svih najmanje razumio u 
planinarenje. Ali pastiri su izbjegavali njegov pogled. 
Mislili su na misu, jer su osjećali opasnost da se ona 
odloži na daleko nedogledno vrijeme. Čak je Battista, 
njihov poglavica, zbunjeno čupkao svoju bradu i pre¬ 
ko ruba stijene gledao u dubinu, gdje je posve dolje u 
dolini malen i sićušan ležao Castelmonte. Tada je po¬ 
mislio svećenik da sada Bog mora pomoći. I budući da 
je on sam posjedovao vrlo duboko, nepokolebivo pouz¬ 
danje u Boga, mogao se odlučiti da nakon zajedničke 
žarke molitve i blagoslova oba svoja ministranta preko 
stijene pusti u dubinu. 

Obojici dječaka su se oči zažarile kada su nakon 
dobra ručka započeli svoje opasno spuštanje. Bilo je 
oko 12 sati, i ako im pođe za rukom da se do pet sati 
vrate natrag, mogao bi se pater Lorenzo već oko šest 
sati odlučiti za povratak. Tada bi doduše došao kasno 
u noć kući, ali bi na povratku još za svjetla prešao 
najteža mjesta. Osim toga pastiri su ga namjeravali 
pratiti s bakljama. Tada su se Ahil i Pompej popeli 
preko kamenih blokova, sve dok nije provalija ležala 

pod njima. Pastiri su za njima mahali, a pastirici su 
im još svašta vikali, ali oni se više nisu mogli okretati 
jer su svu svoju pažnju morali usredotočiti na odron 
koji se nalazio pred njima. Unatoč tome iz početka je 
išlo još razmjerno dobro. Skakali su s kamena na ka¬ 
men. Izbjegavali su oštre rubove. Postepeno je kame¬ 
nje postajalo manje, sve dok na kraju nisu njihove 
noge prelazile samo još preko sitnoga šljunka. Tada 
je i to prestalo. Skakali su još neko vrijeme preko 
golih, ispucanih stijena, i iznenada su stajali na rubu 
nizbrdice. Ovdje su se klisure strmo spuštale. Kad su 
se ogledali, mogli su se pastiri i svećenik na visini još 
jedva raspoznati. Pater Lorenzo još jednom blagosli- 
vajući podigne ruku, a Ahil i Pompej se prekriže. Smi¬ 
ješeći su im odmahnuli, i tada se okrenuli te pošii 
rubom strme stijene da potraže najzgodnije mjesto za 
spuštanje. Jasno da se sve dovde još nisu nikada bili 
popeli. Najveća visina na koju su se uspeli ležala je 
negdje u sredini Sjeverne stijene. To je bila mala plat¬ 
forma iz koje su oni kamenjem načinili neosvojivu 
tvrđavu. Ali sada odavde gore nikako nisu mogli otkriti 
.ovu platformu. Moraju pokušati da nađu bar pravac 
prema njoj, jer je to bila jedina mogućnost da uopće 
tim putem siđu dolje. 

Pompej je prvi ugledao uski žlijeb u strmoj stijeni. 

— Ovuda dolje! — poviče i objesi se preko jedne 
uske izbočine u stijeni. To je bilo sada odmah vrlo 
opasno i zabrinulo je Ahila. 

— Oh, Pompej — reče tjeskobno — ovdje kasnije 
ne možemo natrag gore. Ako ne nađemo neki bolji put 
za povratak, slabo nam se piše. 

Pompej se smijao. Visio je na rukama upirući se 
vršcima cipela poput mačke postrance po stijeni. Tako 

Visio je na rukama upirući se vršcima cipela ... 

se pomaknuo za dužinu od dva čovjeka. Isto je pošlo 
za rukom i Ahilu. Nakon toga mogli su prilično strmi 
žlijeb gotovo lagodno svladati i nadvladali su 100 m 
visoku klisuru, ne obazirući se na opasnu dubinu. No 
Ahil je imao osjećaj da im pater Lorenzo ni u kojem 
slučaju ne bi bio dao svoj pristanak da je poznavao 
ove prilike ili da je o planinarenju na Sjevernoj stijeni 
imao uopće kakva pojma. 

Klisura je završila jednom uskom, mahovinom obra¬ 
slom trakom, koja je među cik-cak stijenama tvorila 
klanac koji se blago spuštao. Mahovina je bila debela 
i meka, te su obojica s oduševljenjem skakali po njoj. 
Lijevo su i desno mogli dohvatiti strme stijene, a 
negdje se pred njima širio ovaj klanac. Iza toga vidjelo 
modro nebo, i dragi će se Bog već pobrinuti da im pri¬ 
premi neku daljnju mogućnost za spuštanje. 

Posljednje su korake po tom sagu od mahovine pre¬ 
lazili oprezno pipajući, jer se moglo dogoditi da ih 
ispod tog blagog zelenila nenadani odron zemlje i ka- 
menja povuče u dubinu. No tada su već stajali na rubu 
provalije, ili, kako im se činilo, na rubu svijeta uopće. 
Pred njima je pukao veličanstveni pogled. U širokom 
luku okomito su padale klisure, pod njihovim nogama 
zijevala je beskrajna dubina. Nasuprot njima stršili su 
nebu pod oblake snijegom pokriveni vrhunci bregova 
na horizontu, pogled tako divan i veličanstven da su 
oba dječaka nekoliko trenutaka u divljenju promatrali 
ovaj rijetko čudesni svijet, prije nego što su se osvi- 
jestili da ih dalje tjera odgovorni zadatak. 

— Sad moramo opet gore! — promrmlja Pompej 
nekako nesvjesno. Ali to je sada bilo posve nemoguće 
jer je pred njima ležala istočna stijena Holofema, koju 
još nijedan planinar nije osvojio. Ahil je zato opet 

pogledao na koji bi se način mogli spustiti. Ovdje nisu 
mogli dolje, jer bez planinarske opreme nije išlo, a 
tada ne bi ni došli u Castelmonte. Jako razočarani 
zaključili su da se na suprotnoj stijeni preko uske 
provalije opet popnu gore i tada da idu preko grebena 
koji je ljudima u Castelmontu zatvarao pogled na 
Holoferna, S tog grebena treba tražiti silazak na Sje¬ 
vernu stijenu. Odande gore moći će valjda ugledati 
svoju platformu. 

Penjanje je počelo. Iako se radilo samo o oko 50 
metara, trebalo je za to mnogo vremena. Stijene s 
oštrim bridovima izvirivale su iz te klisure. Morali su 
ih penjući zaobilaziti. Za kratko je vrijeme iz njihovih 
prstiju probijala krv. Tada su konačno stigli gore, a 
sada — morali su se usuditi na luđačko smioni skok 
iznad provalije na greben. Nisu se ni pogledali, ali su 
teško dišući čučali na stijeni te znali da ih obojicu 
hvata smrtni strah. Duboko pod njima ležao je Castel¬ 
monte. Kuće su ležale raštrkane kao kutijice dječjih 
igračaka, a u jednoj od tih kuća stanovali su njihovi 
roditelji niti ne sluteći u kakvoj se opasnosti nalaze 
njihovi sinovi. Ali su se tada stvari počele brzo odvijati. 

Više nema povratka, pomisli Ahil: dragi Bože, po- 
mozi! — I tada skoči. Njegova noga okliznu sa grebena, 
uhvati se objema rukama, razdera si kaputić. Visio je. 
Fompej je smrtno blijed zurio prijeko. Tada se Ahil 
teškom mukom popne, istrlja sebi bolne kosti i — 
nasmije se. 

— Kukavico! — poviče prijeko. Tada skoči i Pom¬ 
pej. Ahil uhvati njegovu ruku i povuče ga k sebi tako 
da se spustio na trbuh. 

Bolno stenjući popne se gore i — također se na¬ 
smije. Počelo je putovanje grebenom. Na povratak nisu 

ni smjeli misliti, jer bi im to moglo oduzeti svaku 
srčanost. Artističkom spretnošću prebacivali su se pre¬ 
ko grebena. Kad čovjek nema vrtoglavicu već ide ne¬ 
kako. Lijevo i desno sužavale su se stijene poput vreće 
gotovo okomito u beskrajnoj dubini. Iznenada Ahil 
stane, oštro pogleda nizbrdo i reče: 

— Tu je naša platforma. 

Odahnuli su. Sada više ne mogu zalutali. Kada se 
greben proširio i raspao u raspucanu i izbrazdanu Sje¬ 
vernu stijenu, dočekalo ih je još jedno neugodno otkri¬ 
će: posvuda po tom stjenovitom grebenu ležale su la¬ 
bave hrpe kamenja. Sada su tek vidjeli odakle potječe 
kamenje koje su od vremena do vremena nalazili na 
svojoj platformi. Kod jakog vjetra čitava je ova zaliha 
kamenja klizila. Samo kad im kod silaska ne bi kakav 
kamen pao na glavu! Radi opreza počeli su najprije 
malo pospremati, i prednje kamenje otkotrljali niz¬ 
brdo. Naježivši se, ali ipak sa zadovoljstvom, mogli su 
sada odozgo promatrati kamenu lavinu koja se survala 
u dolinu. Oblak prašine i iskara silazio je niz klisure, 
čak i preko njihove platforme. 

Kada se brdo smirilo, spuštali su se u bistri, hladni 
zrak, koji je strujio s jugoistoka. Teško je išlo, ruke 
su im bile sve razderane, ali su išli naprijed. Uz put 
su, kad su se popeli na jednu izbočinu u stijeni, mogli 
odjednom vidjeti vrhunce na kojima žive pastiri. Pri¬ 
mijetili su gore i neko komešanje po čemu su zaključili 
da još uvijek gledaju za njima. Pažljivo su se stopu po 
stopu spuštali nizbrdo i hvatali se okrvavljenim i go¬ 
tovo neosjetljivim rukama. Već dugo nisu ništa govo¬ 
rili i nisu smjeli misliti na povratak. Konačno su stajali 
na platformi. Ona je bila slična gorskoj utvrdi koju su 
razorili topovi, tako ju je opustošila kamena lavina. No 

sada, nakon kratkog odmora, išlo je brže. Odavde 
dalje poznavali su svaki korak. Sigurno su došli do 
»kamina«, koji je prije bio najteže mjesto na Sjevernoj 
stijeni, ali sada su se mogli dobro penjati po usječe¬ 
nim nogostupima. Nakon sat i pol penjanja stavili su 
svoju nogu na planinski pašnjak i odahnuvši bacili se 
u travu. 

—Kako ti sebi predstavljaš uspon? — upita konačno 
potišteni Ahil. Pompej ne odgovori, jer je sada i on 
znao da ovaj zadatak gotovo prelazi njihove sile. Unatoč 
tome on prvi skoči i poviče: 

— Mora biti, mi smo to obećali! 

Tada su potrčali i u manje od deset minuta bili su 
na cilju. Sakristan je izbečio oči. Kad je čuo o spu¬ 
štanju, sav se ukočio od užasa, jer je o Sjevernoj sti¬ 
jeni znao više od župnika. Brzo se odlučio, pošao na 
telefon i nazvao susjedno mjesto. Imao je sreće. Četvrt 
sata kasnije dojurio je Alberto Severini na svome mo¬ 
torkotaču. To je bio razvijen seoski momak, koji je 
posjedovao kompletnu planinarsku opremu i zadobio 
patent planinarskog vodiča. Ako se stranci iz čitava 
svijeta žele popeti na Holoferno, Alberto im se za odre¬ 
đenu svotu stavlja na raspolaganje i dovede ove ljubi 
telje planmarenja sigurno na vrh. Pod njegovim se vod¬ 
stvom nikada još nije dogodila kakva nesreća. 

Kada ga je sada sakristan zamolio za pomoć, od¬ 
mah je prihvatio. Ahil i Pompej skakali su od veselja 
jer je Alberto Severini ponio sa sobom svoju opremu 
da može dječake propisno privezati. To će biti napeto. 
To su već davno priželjkivali. 

Ahil i Pompej smatrali su da ne bi bilo zgodno prije 
uspona obavijestiti svoje roditelje. Tko zna kakve bi 
mogle nastati neprilike. Naravno da su imali prilično 


61 


nemirnu savjest. Ali, jer je sada Alberto preuzeo stvar 
u ruke, mislili su da mogu ovu vijest bez brige preba¬ 
citi na sutra. Još bolje, neka sakristan ovu vijest pre¬ 
nese roditeljima da danas navečer ne budu u brizi. 
Sakristan obeća to smiješeći se, jer ni on u ovom pot¬ 
hvatu nije vidio više nikakve opasnosti. Nakon kratke 
zakuske mala je grupa krenula na put. Bočica s mis¬ 
nim vinom nalazila se u Albertovoj naprtnjači. 

Što bi još trebalo pripovijedati o tom usponu? 
Naravno da to ni sada nije bila nikakva dječja igrarija, 
i pošteno rečeno. Alberto Severini je preko zadnje 
klisure dječake više gore vukao nego što su se oni 
penjali. Na kraju nisu više ni mogli, pa su gore među 
pastirima koji su klicali jednostavno pali u travu, gdje 
su od iscrpljenosti odmah zaspali. A pater Lorenzo 
morao je oba junaka ostaviti pod zaštitom pastira i 
navečer se sam vratiti kući, u pratnji od samo nekoliko 
pastira i planinara Alberta. Ali to ni nije bilo tako loše. 
Loše je bilo ono što su roditelji kazali o tom skoro 
ludo smionom pothvatu svojih sinova. I ostali ljudi su 
jako grdili, iako su se u srcu vrlo divili obojici. Otac 
je Lorenzo na koljenima zahvalio Bogu za zaštitu koju 
im je dao, jer je istom sada po tome što su ljudi go¬ 
vorili spoznao kako je za oba dječaka ovaj pothvat 
bio strašno opasan. A on sam zaista nije imao ni pojma 
o planinarenju, jer još nije bio dugo u ovom kraju, 
A sretni pastiri poklonili su srčanim ministrantima 
toliko dobroga kozjega sira da ga oni neće moći pojesti 
niti kroz čitav mjesec, pa čak ako bi ga neprestance 
jeli dan i noć. 

Willibald Buchmann 

Bijeli tomahavvk Josef Reding . 

